Vučković: Odlaganje bolnih rezova skupo košta - PKS-RPK Novi Sad\nBudžetski deo fiskalne konsolidacije u ovoj godini sprovodio se dobro, pa i brže nego što je bilo predviđeno, ocenio je Fiskalni savet Srbije. Međutim, ne umanjujući značaj budžetskih poboljšanja, ukazao je FŠ u oceni fiskalnih kretanja i strukturnih reformi u 2016. godini, veoma je opasno to što se u delu šire, pa i stručne javnosti, stvara mišljenje da su snažnim smanjenjem fiskalnog deficita rešeni svi hronični problemi domaćih javnih finansija. Naprotiv, zanemarivanjem reformi javnog sektora, pre svega javnih i državnih preduzeća, Srbiji prete isti rizici koji su je i doveli do nezavidne fiskalne pozicije, a mogli bi da ponište i ove, nesporno dobre rezultate.\nČlan Fiskalnog saveta Srbije Vladimir Vučković u intervju za “Dnevnik” objašnjava da su budžetski rezultati u ovoj godini zaista veoma dobri, ali da ne možemo biti zadovoljni reformskim delom rada Vlade.\n– Izostale su promene u radu najvećeg broja državnih i javnih preduzeća, nema reformi važnih sektora, kao što su zdravstvo i obrazovanje, izostala je i racionalizacija, odnosno ciljano smanjivanje broja zaposlenih u sektorima u kojima postoje očigledni viškovi. Posledica toga je da ćemo i u 2017. godini imati prilično visoke subvencije za državna preduzeća i velike rashode za zarade u javnom sektoru. Sve to opterećuje privatni sektor i udaljava Srbiju od željenog ishoda – jeftine i efikasne države u kojoj privatni sektor ima mnogo veću ulogu nego što je to danas slučaj.\n* Ima li Srbija pravo da naredne godine ne sprovede racionalizaciju javnog sektora i ne završi priču o javnim preduzećima, a pogotovo onima koji prave gubitke?\n– Svako odlaganje košta. Umesto da se novac sačuva za produktivne i korisnije svrhe, kao što su javne investicije, ulaganje u zdravstvo, obrazovanje, kulturu, pa i rasterećenje privrede i građana nepotrebnih nameta, budžet mora da predvidi sredstva za pokrivanje loših rezultata dokazanih gubitaša. To je matrica iz koje moramo što pre da izađemo. Ne bi bilo dobro da neke eventualne poremećaje u svetskoj privredi dočekamo s nereformisanim javnim sektorom. Tada bismo se vrlo brzo vratili na putanju visokog deficita i rastućeg javnog duga, a građani bi na svojim leđima morali da osete neka nova fiskalna prilagođavanja, odnosno štednju.\n* Neke vaše kolege ekonomisti upozoravaju da bi znatnije povećanje plata i penzija naredne godine, kao i smanjenje poreza i doprinosa, mogle dovesti do rasta javnog duga i produžene recesije. Da litakva opasnost zaista postoji?\n– Rizik postoji. Bez obzira na ideološko ili političko opredeljenje, računice su prilično jednostavne. Ako povećamo najveće rashode budžeta, kao što su plate i penzije, a na drugoj strani umanjimo prihode, kroz smanjenje poreza, onda bismo ponovo išli ka deficitu od pet i više procenata, što je, izvesno, neodrživo. Zbog toga je važno da se podsetimo da je javni dug izuzetno visok i da fiskalna konsolidacija nije završena. Potreban je oprez i odgovorno ponašanje kako bi se dobro stanje u budžetu dalje popravljalo i kako bi javni dug opao na prihvatljiv nivo.\n* Tokom godine isticali ste da plate u javnom sektoru i penzije ne treba povećavati ni prošle ni ovegodine, a povećanja je bilo već od decembru godne iz nas. Ima li opravdanja povećanju plata i penzijas jedne strane, a s druge koliki to rizik nosi?\n– Vlada bira šta želi da uradi u situaciji boljih rezultata od očekivanih. Očigledno je da je sada izabrano da se višak usmeri ka platama u javnom sektoru i penzijama. Ekonomski posmatramo, to nije najbolje rešenje. U odnosu na našu snagu privrede i ekonomski proizvod (BDP), mi već imamo prevelike mase zarada i penzija. S druge strane, država nedovoljno investira i nedovoljno se stara o zdravstvu, školstvu, pa i o privatnom sektoru. Zato bi bilo bolje da se ubuduće eventualni fiskalni prostor iskoristi za razmišljanje o rasterećenju privrede i građana, a ne o presipanju ušteda u javni sektor.\nMMF važno sidro\n– MMF se pokazao kao važno sidro za ekonomsku politiku. Ova godina je poslednja godina tekućeg aranžmana i bilo bi dobro da se postave osnove za novi. To nas ništa ne košta, pošto ne povlačimo kredite od MMF-a, a predstavlja znak stabilne i odgovorne ekonomske politike. Važna lekcija, koju smo naučili u prethodne dve godine, jeste da je makroekonomska stabilnost preduslov privrednog rasta i boljeg životnog standarda. Pošto to sami često zaboravljamo, nije loše imati MMF kao garanciju da se neće pribegavati populističkim i kratkoročnim rešenjima.


DELEGACIJA NIŽNJEG NOVGORODA NA POLJOPRIVREDNOM SAJMU – Gradska uprava za privredu\nNa Međunarodnom poljoprivrednom sajmu, na štandu Grada Novog Sada predstavio se i njegov grad pobratim iz Ruske federacije Nižnji Novgorod. Poseta ruskih privrednika gradu predstavlja početak konkretne saradnje i u oblasti privrede.\nOvo je prvi put da jedna privredna delegacija iz Nižnjeg Novgoroda dolazi u Novi Sad, a osim poljoprivrednog sajma, u naredna četiri dana, posetiće i Fakultet tehničkih nauka, Gradsku kuću, Regionalnu privrednu komoru, a očekuju ih i sastanci sa ovdašnjim privrednicima.\n-Nadamo se da će ovo rezultirati nekom dobrom privrednom saradnjom u budućem periodu, i ovo je početak tih odnosa u privrednom delu. Mi smo bili u oktobru u Nižnjem Novgorodu na biznis forumu, i tada se rodila ideja da oni posete Novi Sad za vreme Poljoprivrednog sajma. Drago mi je da smo uspeli da realizujemo tu ideju i sigurno da ćemo intenzivirati saradnju u privrednom delu u narednom periodu – istakao je član Gradskog veća za privredu Milorad Radojević.\nNižnji Novgorod i Novi Sad sarađuju već 12 godina. Do sada su kultura i obrazovanje bile najvažnije oblasti interesovanja i zajedničkog rada. Delegaciju Nižnjeg Novgoroda čine, pored predstavnika Grada, i privrednici iz oblasti prehrambene industrije i IT sektora.\n– Poseta Srbiji za nas je sjajna priilka da predstavimo svoj grad i svoje proizvode. Nižnji Novgorod je jedinstven grad sa svojim lepotama i vrlo interesantnim geografskim položajem. Ove godine se u Rusiji organizuje Svetsko prvenstvo u fudbalu. Deo takmičenja biće i u Nižnjem Novgorodu i ja vas pozivam da dođete – rekla je Marija Kontraćiva iz ruske privredne delegacije.\nNovi Sad, 16. maj 2018. godine\nPREDSTAVLJENI REZULTATI RADA IZ OBLASTI ENERGETIKE I INVESTICIJA 27. februara 2020.\nObeležavanje svetskog dana turističkih vodiča u Novom Sadu -15.02.2020. 13. februara 2020.\nOdržana Konferencija „Preduzetništvo iz ženskog ugla“ u okviru projekta “Space4Women: Zakoračimo u svet novih ideja“ 13. decembra 2019.\nJAVNI KONKURS za dodelu sredstava iz budžeta Grada Novog Sada za 2020. godinu za podsticanje programa ili nedostajućeg dela sredstava za finansiranje programa iz oblasti privrede od javnog interesa za Grad Novi Sad koja realizuju udruženja 31. januara 2020.\nIZVEŠTAJ O REALIZOVANOJ FINANSISKOJ PODRŠCI IZ BUDŽETSKIH SREDSTAVA PROGRAMIMA UDRUŽENJA IZ OBLASTI PRIVREDE OD JAVNOG INTERESA ZA GRAD NOVI SAD U 2019. FODINI 9. januara 2020.\nOdluka o raspisivanju javnog oglasa za davanje u zakup i na korišćenje poljoprivrednog zemljišta u državnoj svojini u Gradu Novi Sad 6. decembra 2019.\nJAVNA NABAVKA USLUGA – EDUKOVANJE I USAVRŠAVANJE LJUDSKIH RESURSA U TURIZMU, ŠIFRA: OP-1/2020-GUP 19. februara 2020.\nJAVNA NABAVKA USLUGA – ŠTAMPANJE ZA POTREBE ODRŽAVANJA SAJMOVA ZAPOŠLJAVANJA, ŠIFRA: JNMV-U-1/2020-GUP 30. januara 2020.\nJAVNA NABAVKA USLUGA – ŠTAMPANJE IZ OBLASTI ORGANSKE I KONTROLISANE POLJOPRIVREDNE PROIZVODNJE I PONUDE POLJOPRIVREDNIH PROIZVODA, ŠIFRA: JNMV-U-9/2019-GUP 27. novembra 2019.


Krstarica 4. decembra 2006. 00:00\nTrebalo je odvažnosti da bi se dvadeset glumaca, srpskih i švajcarskih, spojilo pod štitom velikog Šekspira. Tako se najbolje može opisati koprodukcijska predstava „Troil i Kresida“, koju je režirala Lorans Kalam u novosadskom Srpskom narodnom pozorištu.\nTokom nekoliko susreta rediteljke sa srpskim pozorištem, razvila se ideja o projektu koji bi okupio umetnike dveju kultura i dva jezika. U tim uslovima, „Troil i Kresida“ preporučuju se kao tekst neospornog kvaliteta i univerzalne teme, ali i kao prilika da se jedan klasični tekst sagleda pod drugačijim svetlom. Posle ženevske premijere i niza repriznih predstava koje su održane u bloku, dan za danom, i na sceni „Pera Dobrinović“ Srpskog narodnog pozorišta u Novom Sadu, premijerno je izvedena postavka u kojoj Srbi igraju Trojance, a Švajcarci Grke. Govori se i na srpskom i na francuskom jeziku, čime se uspešno savladava kulturološka prepreka učenja jezika one druge strane. Upravo zato su i glumci u ovoj predstavi, pripremanoj više meseci, savladavali jezik svojih kolega, da bi već posle tri dana uspevali da razumeju jedni druge i bez prevodioca. Naravno, za publiku je pripremljen digitalizovan prevod francuskog teksta, baš kao što je u Ženevi to bio prevod srpskog teksta. Predstava traje tri sata sa jednom pauzom.\nU glavnim ulogama igraju Vasa Vrtipraški, kao trojanski kralj Prijam, njegove sinove Predrag Momčilović (Hektor), Milorad Kapor (Paris) i Milovan Filipović (Troil). Mlada glumica Tijana Karaičić tumači Kresidu, dok se u ulozi Agamemnona, grčkog vrhovnog vojskovođe, pojavljuje Žak Mišel, velika pozorišna zvezda iz Švajcarske. Predstava je realizovana uz podršku Ministarstva kulture Srbije i Sekretarijata za kulturu Izvršnog veća Vojvodine.


GALA OPERA - CONCERTO DI CAPODANNO U PARAĆINU - Moje Mesto\n28. decembra u paraćinskom pozorištu održaće se Gala Opera – Concerto di Capodanno. Reč je o velikom koncertu na kome nastupaju Milica Ilić sopran Frančesko Tupo tenor i Sabina Konačari pijanista iz Italije.\n“Imam čast da pozovem naše sugrađane na jedan, zaista veliki događaj, u organizaciji Kulturnog centra Paraćin. Radi se o Gala operi, muzičko scenskom spektaklu koji će biti održan 28. decembra u pozorištu. Te večeri na Gala operi nastupiće naša Milica Ilić a imaćemo čast da ugostimo i istaknute umetnike iz Italije, Frančeska Tupa koji je tenor i pijaniistkinju Sabinu Konačari. Ovo je svojevrsni poklon našim sugrađanima za novogodišnje praznike i siguran sam da će gosti uživati u programu.” rekao je za portal Moje mesto, direktor Kulturnog centra, Aljoša Gligorijević.\nTagged koncert, kultura, milica ilic, nova godina, opera, paracin


Turskim dronom ubijeno 4 pripadnika Radnicke partije u Iraku\nTanjug 17. juna 2022. 11:53\nBAGDAD – U napadu turske bespilotne letelice ubijena su četiri militanata Radničke partije Kurdistana (PKK), a jedan je ranjen u severnoj iračkoj provinciji Sulejmanija, saopštila je danas služba za borbu protiv terorizma Iračkog Kurdistana.\nTurski dron je pucao na pet osoba koje su se nalazile u svom vozilu u gradu Kalar, navodi se u saopštenju službe, prenosi Rojters.\nU Iraku i Siriji je dugo trajala turska kampanja protiv militantnih pripadnika PKK i milicije sirijskih Kurda (IPG), koje Ankara smatra terorističkim grupama, a Turska redovno izvodi vazdušne napade na severni Irak i šalje komandose na tu teritoriju, navodi britanska agencija.\nU sredu su dve osobe poginule, uključujući dete, a sedam je povređeno u turskim vazdušnim napadima na Sindžarske jedinice otpora (IBS), miliciju povezanu sa PKK.\nPKK je 1984. godine podigla oružanu pobunu protiv Turske, a u tom sukobu, koji je u prošlosti bio uglavnom fokusiran na jugoistočnu Tursku, gde je PKK nastojala da stvori kurdsku državu, do danas je poginulo više od 40.000 ljudi, navodi Rojters.


Faktor | Podignuta optužnica za korupciju i namještanje fudbalskih utakmica u BiH\n24.12.2020. / 09:38\nTužilaštvo BiH podiglo je optužnicu za koruptivna djela u predmetu kodnog naziva "Var" za organizirani kriminal, primanje mita, dara ili drugih oblika koristi radi namještanja fudbalskih utakmica.\n1. Vladimira Dominkovića, rođenog 1967. godine u Orašju, optužen u svojstvu odgovorne osobe u Fudbalskom savezu Federacije BiH i predsjednika Komisije za sudije i suđenje Fudbalskog saveza FBiH.\n2. Ilije Živkovića, rođenog 1981. godine u Brčkom, optužen u svojstvu odgovorne osobe u Fudbalskom savezu Federacije BiH i fudbalskog sudije A liste Prve lige Federacije Bosne i Hercegovine, u Prvoj ligi Federacije BiH, za takmičarsku sezonu 2019./2020.\n3. Kenana Bajraktarevića, rođenog 1984. godine u Brčkom, optužen u svojstvu odgovorne osobe u Fudbalskom savezu Federacije BiH i fudbalskog sudije A liste Prve lige Federacije Bosne i Hercegovine, u Prvoj ligi Federacije BiH, za takmičarsku sezonu 2019./2020.\nOptuženi se terete da su, u drugoj polovici 2019. godine, optuženi Dominković, organizirao grupu za organizirani kriminal, radi počinjenja krivičnih djela primanja mita i primanja dara ili drugih oblika koristi, kojoj su pristupili ostali optuženi, radi ostvarivanja nezakonite imovinske koristi.\nU optužnici se navodi, da je optuženi Dominković, kao ovlaštena osoba, delegirao optužene Živkovića i Bajraktarevića za sudije na određenim fudbalskim utakmicama Prve lige Federacije BiH, nakon čega su od uprava i predstavnika fudbalskih klubova zahtijevali i primili dar u vidu novčanih iznosa od najmanje 3.000 KM pa do skoro 7.000 KM po utakmici, kako bi zauzvrat utjecali na ishod utakmica, a potom nezakonitu imovinsku korist međusobno dijelili.\nDetaljno provedenom istragom policijskih službenika SIPA-e pod nadzorom tužioca Tužilaštva BiH, prikupljenim dokazima su zadokumentirana najmanje dva slučaja preuzimanja novca od optuženih, na području Čapljine i Doboja, za ishode utakmica koje su se igrale u Gabeli i Tešnju.\nOptuženi se terete za krivična djela organizirani kriminal u vezi sa primanjem dara i drugih oblika koristi i primanjem mita. Tužilaštvo će navode optužnice dokazivati pozivanjem više svjedoka i stručnih vještaka i prezentiranjem više desetina materijalnih dokaza. Optužnica je proslijeđena Sudu BiH, saopćilo je Tužilaštvo BiH.\nTužilaštvo BiHnamještanje utakmicaVladimir DominkovićIlija ŽivkovićKenan Bajraktarević


Otkriće zbog kog će morati da se revidira istorija: Među drevnim lovcima bilo je i žena - Impuls\nObjavljeno: Subota, 28 Novembar 2020 09:58\nOva studija protivreči svim ranijim tvrdnjama da su se u društvu lovaca-sakupljača, lovom na veliku divljač bavili samo muškarci.\nRendal Has, arheolog sa Kalifornijskog univerziteta u Dejvisu, podsetio se trenutka iz 2018. godine kada se njegov tim istraživača okupio oko iskopanog grobnog mesta starog oko 9.000 godina na peruanskim Andima, kako bi se odmorili.\nPosmatrali su kosti koje su, kako su tada pretpostavili, pripadale odrasloj osobi, pored koje je bio položen komplet kamenog alata. Takav alat drevni lovci su koristili kako bi lovili veliku divljač, a ovaj grob je sadržao sve - od samog oružja za lov do oruđa za pripremu kože.\n"Mora da je bio zaista sjajan lovac,i veoma važna osoba u društvu", pomislili su tada Has i njegove kolege.\nUsledile su dalje analize, a sa rezultatima došlo je i iznenađenje. Skeletni ostaci pronađeni pored alata pripadali su ženi, a rezultati ovog istraživanja objavljeni su 4. novembra u časopisu Science Advances.\nHasovo otkriće navelo je stručnjake širom sveta da, pomoću nove tehnologije, ponovo pregledaju ranije otkrivene skeletne ostatke širom Amerike, koji su pripadali sličnom periodu. Novim analizama otkriveno je da je između 30 i 50 procenata lovaca na veliku divljač na tlu današnje Amerike, bilo ženskog pola.\nOva studija protivreči svim ranijim tvrdnjama da su se u društvu lovaca-sakupljača, lovom bavili muškarci.\nZaključci studije govore da "muški i ženski poslovi, razlike u platama, karijeri i napredovanju između muškaraca i žena, kakvima danas svedočimo "nisu prirodne" već su društveni konstrukt", objasnio je Has.\nZajedno sa svojim timom Has je proučavao skeletne ostatke šest pojedinaca od kojih su dvojica bili muškarci, a pronađeni su na lokalitetu Vilamaj Patjaksa, u Andima.\nAnalizom kostiju i zubne gleđi identifikovana je žena uzrasta od 17 do 19 godina koju su naučnici imenovali kao WMP6, i muškarac od 25 do 30 godina.\nNaučnicima je posebno zanimljiva, na nalazištu na kojem su pronađeni ostaci devojke, bila zbirku oružja za lov i pribor za komadanje divljači: kameno koplje, nož i kamenje obrađeno tako da može da čisti i komada životinja.\nNaučnici su ustanovili da je WMP6 koristila oružje zvano "atlatl", bacač koplja kojim je postizala veću brzinu i putanju koplja.\nU to doba sasvim prirodno\nKako bi utvrdili da nije reč o izuzetku, naučnici su proučili 429 skeletnih ostataka koji su bili otkriveni na 107 različitih arheoloških nalazišta na kontinentu, starih između 17.000 i 4.000 godina.\nZa 27 pojedinaca pouzdano su utvrdili pol. U grobnicama širom Amerike je pronađeno 16 muškaraca i 11 žena pokopanih sa oružjem za lov.\n"Taj je uzorak dovoljan za zaključak da su žene učestvovale u lovu na veliku divljač i da je u to doba to bilo sasvim normalno", piše u studiji autora koji su koristili statistički model i procenili da su žene činile između 30 do 50 posto lovaca u tim društvima, što menja pogled da društveno uređenje tog perioda.\nRendal Has nada se da će ova studija podstaći naučnike da istraže jesu li žene učestvovale u lovu i u drugim delovima sveta u tom periodu.\nŽene za primjer: 10 naučnica koje su obilježile istoriju


Upoznajte Srbiju - EOQ 2020\nSaznajte više o istoriji Srbije, njenoj kulturi i najistaknutijim ličnostima Srbije kroz njenu viševekovnu istoriju.\nKultura i istorijsko nasleđe Srbije\nGenije 20. veka, čovek čiji izumi i danas zadaju glavobolje naučnicima, Nikola Tesla je u velikoj meri zaslužan za funkcionisanje naše svakodnevice.\nSrpski naučnik koji je napravio najprecizniji kalendar. Po njemu su nazvani krateri i na Mesecu i na Marsu, a priznanje za svoj naučni rad dobio je tek nakon smrti.\nNaučnik svetske slave i uticaja koji je usavršio telefon i dobio Pulicerovu nagradu, u Ameriku je stigao sa svega pet centi u džepu.\nSrpski princ, Rastko Nemanjić se kao monah Sava izborio za autokefalnost srpske crkve i postao njen prvi poglavar i zakonodavac. Pravio je škole, bolnice i manastire od kojih je naznačjniji Hilandar na Svetoj Gori, a mnogo godina kasnije proglašen je za sveca i narod ga slavi u najvećoj pravoslavnoj svetinji na Balkanu, hramu svetog Save u Beogradu.\nSin kneza Lazara, despot Stefan Lazarević, poznat i kao Visoki Stevan je u vreme kada je to bilo gotovo nemoguće, uspešno balansirao između Osmanlija i Ugara, značajno modernizovao i proširio Srbiju i zbog njene dobrobiti svojim naslednikom proglasio dugogodišnjeg rivala, sestrića Đurđa Brankovića.\nKralj Milan Obrenović sakupio je umetničku kolekciju neprocenjive vrednosti u kojoj su bili radovi velikih srpskih slikara, ali i zbirka impresionističkih dela.\nReforma i pisanje prvog rečnika srpskog jezika, sakupljanje narodnih umotvorina, sukobi sa najuglednijim srpskim ličnostima i drugovanje sa evropskom elitom, porodična tragedija i uvođenje fonetskog pravopisa u srpski jezik, život su i delo najznačajnije ličnosti srpske književnosti u prvoj polovini 19. veka, Vuka Stefanovića Karadžića.\nOd neukog dečaka sa velikim ambicijama, preko monaha, do načitanog i obrazovanog prosvetitelja, reformatora i prvog ministra prosvete u Srbiji. Razvojni put Dimitrija Obradovića je bio naporan i dug, ali želja da uči i da znanje prenese na srpski narod, bila je jača. Svojom požrtvovanošću i neprestanim radom, približio je Srbiji Evropu i svet, otvorivši vrata za prodor novih kulturnih i civilizacijskih tekovina.\nPisac i jedini srpski nobelovac, Ivo Andrić je upamćen i kao diplomata koji je odbio nacističku ponudu da se skloni od rata u svojoj zemlji.\nRenomirani režiser Emir Kusturica, pored filmskog i muzičkog rada, širom sveta je poznat i po svojim antiglobalističkim stavovima.\nNovak Đoković je 2011. postao teniser broj 1 u svetu i ušao u anale sporta nakon niza od 41 pobede i tri Gren slem titule u jednoj godini.\nJedan od prvih Evropljana koji je zaigrao značajniju ulogu u NBA ligi, u kojoj je postigao više od 13.000 koševa, Vlade Divac je čovek kojim se Srbija ponosi.\nPreuzeto sa web stranice www.serbia.com.


ZBOG NARUŠENOG ZDRAVLJA: Umičević najavio povlačenje sa čela Rukometnog saveza RS | Banjaluka.net\nZBOG NARUŠENOG ZDRAVLJA: Umičević najavio povlačenje sa čela Rukometnog saveza RS\nPredsjednik Rukometnog saveza Republike Srpske Marinko Umičević je nakon oporavka posjetio prostorije entitetske federacije.\nUmičević je prebolio korona virus, a nakon fabrike Bema odmah se uputio i u Rukometni savez Srpske. Zbog narušenog zdravlja prvi čovjek rukometnog saveza je najavio da će se povući sa ove funkcije, piše Srpskainfo.\n– Želio bih da se zahvalim svima koji su mi davali podršku tokom liječenja koja mi je godila i puno značila. Želim da naglasim da me je gospodin Vojislav Rađa na pravi način zamjenjivao u radu Upravnog odbora RS BiH i kao patriota i kao stručno lice. S obzirom da početkom naredne 2021. godine dužnost predsjednika RS BiH pripada RS Republike Srpske, zbog narušenog zdravlja prinuđen sam da tu poziciju prepustim drugom članu iz Republike Srpske, a i ne mogu više da slušam šuplje priče pojedinaca. Kandidati da me zamijene su: Vojislav Rađa (Doboj), Vladan Šegrt (Trebinje) i Aleksandar Miljuš (Prijedor). Tražiću i na našoj Skupštini da neko drugi dođe i na funkciju predsjednika Rukometnog saveza Republike Srpske. Ne bih želio da se vratimo unazad kada sam zajedno sa svojim saradnicma preuzeo RS Republike Srpske kojeg smo sada podigli na najveći mogući nivo – istakao je Umičević\nNjega je posebno obradovala činjenica da je savez u njegovom odsustvu dobro funkcionisao te da su lige nastavljene.\n– Prezadovoljan sam radom mojih saradnika Dane Vučković i Nataše Dražić. Obavili smo sastanak na kojem smo odlučili da uputimo dopis Rukometnom savezu Srbije i RS Vojvodine po pitanju organizacije Svesrpskog kupa. U prethodna četiri odigrana turnira, Rukometni savez Republike Srpske je u tri navrata bio domaćin, i sada je red da oni budu organizatori. Posljednji je održan u decembru 2019. godine u Palama i želim da naglasim da je organizovan na najvišem mogućem nivou, a zahvaljujući i gospodinu Staši Košarcu kao i načelniku opštine Pale Bošku Jugoviću, dok je i kvalitet utakmica bio na zavidnom nivou. Ukoliko naši prijatelji iz RS Srbije i Vojvodine ne budu bili u mogućnosti da ove godine budu organizatori, onda će u tom slučaju Rukometni savez Republike Srpske ponovo biti domaćin, jer ne smijemo dozvoliti da se prekine ova značajna manifestacija za srpski rukomet – istakao je Umičević.\nPredsjednik saveza je istakao da se razgovaralo i o organizaciji Sabora omladinskog rukometa\n– Na premijeri u januaru 2020. godine okupili smo preko 600 djevojčica i dječaka u Sportskoj dvorani „Borik“ kao i dvorani „Centar“. Pratićemo epidemiološku situaciju i do polovine decembra tekuće godine donijećemo konačnu odluku da li ćemo Sabor organizovati u januaru naredne 2021. godine ili ćemo ga prolongirati za ljetni period, jer nama je zdravlje svakog djeteta najvažnije – dodao je predsjednik saveza koji je pohvalio i rad Komesara kao i rezultate klubova\n– Ponosan sam na sve to, ali i na činjenicu da drugu godinu zaredom naši klubovi ne plaćaju kotizaciju za takmičenje i po tome smo jedini Savez u regionu. Osim toga sam ponosan da smo zajedno uz veliku podršku Vlade Republike Srpske i razumijevanju ministrice Sonje Davidović spasili tri naša kluba od odustajanja iz Premijer lige BiH: Leotar, Derventa i Slavija. Trenutno me brine situacija po pitanju Lokomotive iz Brčkog kojoj ćemo u granicama svojih mogućnost vrlo rado pomoći, a očekujem da će ih podržati i Vlada Republike Srpske kojoj smo uputili dopis za pomoć, jer mi i Brčko gledamo kao dio Republike Srpske. Naravno ako se ustanove i krivci za teško stanje u Lokomotivi onda isti treba i da odgovaraju – rekao je on.\nU pripremi je i monografija za 30 godina saveza koju će raditi portparol Slobodan Babić i poznati banjalučki novinar i publicista Željko Tica.


Predstavnici JP “Elektroprivreda BiH” d.d. Sarajevo (EPBiH) upriličili su prezentaciju pilot projekta uspostave eksperimentalnih zasada brzorastuće biomase na degradiranim površinama rudnika u sastavu Koncerna EPBiH za premijera Mirnesa Bašića i ministre u Vladi Zeničko-dobojskog kantona.\nEPBiH projekt realizira u saradnji s američkom kompanijom “E3 International”, a u maju ove godine eksperimentalni zasadi brzorastuće biomase-vrbe na površinama od jednog hektara podignuti su na lokacijama rudnika Kreka i Breza. Za narednu godinu planirano je da se zasadi prošire na dodatnih 15 hektara, po pet hektara u rudnicima Kreka, Đurđevik i Breza.\nEPBiH je prošle godine izvršila mapiranje rudničkih površina s namjerom istraživanja da se zemljište rudnika u sastavu koncerna stavi u funkciju energetske tranzicije, kako bi se obezbijedila nova privredna aktivnost proizvodnje zelene energije, kroz instaliranje fotonaponskih elektrana te uzgoj brzorastuće biomase koja bi se koristila u termoelektranama radi smanjenja emisija CO2. Istaknuto je da bi se upotrebom određene količine ove biomase smanjila potrošnja uglja, a time održao pogon termoelektrana u nadolazećem periodu naknada za emisije karbon dioksida.\nPremijer Bašić je dao punu podršku realizaciji ovog projekta u rudnicima Koncerna EPBiH, od koji su tri na području Zeničko-dobojskog kantona (Breza, Kakanj i Zenica), istakavši da je smanjenje štetnih emisija te jačanje energetske efikasnosti i energetskog bilansa ovog kantona, jedna od ključnih politika Vlade ZDK.


Održana 13. sednica Veća u Lajkovcu - GEM info\nOdržana 13. sednica Veća u Lajkovcu\n23. februara 2021. Redakcija 0 Comments Lajkovac, Sednica, Veće\nU Lajkovcu je održana trinaesta sednica Veća opštine Lajkovac na kojoj su članovi razmatrali ukupno devet tačaka dnevnog reda. Tokom sednice odbornicu su, između ostalog, razmatrali Izveštaje o radu Turističke organizacije opštine Lajkovac i Gradske biblioteke za proteklu godinu. Kada je u pitanju proces imunizacije, predsednik opštine Andrija Živković je izrazio zadovoljstvo njenim sprovođenjem i brojem zainteresovanih građana za vakcinaciju. Trinesta sednica Veća bila je uvertira u sednicu Skupštine opštine koja će biti održana u martu mesecu.\nČlanovi Veća opštine Lajkovac razmatrali su devet tačaka dnevnog reda, od koji su se dve odnosile na Izveštaje o radu Turističke organizacije i Gradske biblioteke za 2020. godinu. Značajan broj tačaka bio je vezan za programe iz oblasti sporta.\nPredsednik opštine Lajkovac Andrija Živković podsetio je da je opštinsko rukovodstvo prisustvovalo sastanku u Ministarstvu građevinarstva i infrastrukture, na kojem je bilo reči o programu „Čista Srbija“. Opština Lajkovac je, kaže Živković, konkurisala sa nekoliko projekata, a tiču se izgradnje mini kompaktnog postrojenja za pročišćavanje otpadnih voda i izgradnju fekalne mreže u Bogovađi i Rubribrezi. Treći projekat vezan je za rekonstrukciju postrojenja za prečišćavanje otpadnih voda u Lajkovcu. Vrednost ovih projekata je oko 200 miliona dinara.\nPredsednik lajkovačke opštine Andrija Živković kaže da je zadovoljan imunizacijom protiv koronavirusa, ali i brojem sugrađana koji su iskazali interesovanje za vakcinaciju.\nTrinaesta sednica Veća bila je uvod u predstojeću sednicu Skupštine opštine Lajkovac koja će biti održana tokom marta meseca.\nShare the post "Održana 13. sednica Veća u Lajkovcu"\n← Koji se med povlači sa tržišta i zašto?\nHumanitarni bazar za Željanu i Nataliju →


Siromašni su sve gojazniji\nD. V. 27. novembra 2010. 00:00\nRezultati istraživanja sprovedenih u 37 zemalja u razvoju, uključujući Kinu, Brazil i Indiju, otkrili su dramatičan porast gojaznosti među osobama koje ni po čemu ne mogu biti smatrane "prehrambeno privilegovanim". Godinama je među dijetetičarima vladalo uverenje da je gojaznost "privilegija" ljudi koji žive u bogatim zemljama kao što su SAD, Kanada, Britanija, Nemačka i Japan.\nSuprotna logika vladala je u zemaljama u razvoju, u kojima su gojazni bili samo bogati, dok sirotinja nije imala dovoljno ni da se prehrani. Najnovija istraživanja u SAD i Brazilu pokazala su da se siromašni i nedovoljno obrazovani u svetu sada sve češće bore s gojaznošću, koja povećava rizik od srčanog i moždanog udara, dijabetesa, nekih vrsta kancera i drugih zdravstvenih problema.\n"U mnogim siromašnijim zemljama, gojaznost već predstavlja veću opasnost od pothranjenosti", tvrdi doktor Bari Popkin, nutricionista sa Univerziteta Severne Karoline i jedan od autora istraživanja koje je objavljeno u časopisu Nature. "Širom sveta, teret gojaznosti naglo počinju da nose siromašne i manje obrazovane osobe, čak i u mnogim zemljama u razvoju za koje nikada nismo mogli da pretpostavimo da će se suočiti s tim problemom", kaže Popkin.\nOn je s grupom saradnika Univerziteta Severne Karoline i istraživačima na Univerzitetu Sao Paulo u Brazilu analizirao podatke dobijene od blizu 150.000 žena starih između 20 i 40 godina. Problem s gojaznošću među siromašnima prisutan je u zemljama koje po stanovniku imaju bruto nacionalni proizvod iznad 2.500 dolara, istaknuto je u ovoj studiji.\n"Manje naporni poslovi, u kojima se sagoreva manje kalorija, kao i relativno niske cene hrane najveći su krivci za porast broja obolelih od gojaznosti", ocenio je Popkin. Po njegovom mišljenju, drugi faktori koji doprinose gojaznosti jesu neznanje, zdravstvena neobrazovanost i nedostatak novca da bi se nabavljala skuplja ali zdravija hrana.


SNS: Naredna vlada bez DS-a\nIzvor: RTS, 06.Feb.2011, 15:37\nSrpska napredna stranka će nakon sledećih izbora formirati novu vladu bez Demokratske stranke jer će to biti volja građana, navode naprednjaci. DS mora naći način za razgovor sa SNS-om o raspisivanju izbora, poručuje SNS.\nDemokratska stranka će u narednim nedeljama morati da nađe način kako da razgovara sa Srpskom naprednom strankom o raspisivanju vanrednih parlamentarnih izbora, jer je to volja >> Pročitaj celu vest na sajtu RTS << građana iskazana na mitingu naprednjaka, izjavio je član Predsedništva SNS-a Nebojša Stefanović.\nStefanović je rekao da su neophodni novi parlametarni izbori, jer je aktuelna vlast izgubila legitimitet, a da se koalicija sa DS uopšte ne postavlja kao mogućnost.\n"Mi želimo da menjamo Srbiju. Ova vlast, sa Demokratskom strankom, izgubila je legitimitet i siguran sam da građani hoće potpune promene. Nakon sledećih izbora, Srpska napredna stranka će formirati novu vladu bez Demokratske stranke i to će biti volja građana", naglasio je Stefanović na konferenciji za novinare.\nPrema njegovim rečima, neki odgovori vlasti na miting dela opozicije, za koji je rekao da je organizovan na evropskom nivou, bili su unapred pripremljeni kao da mitinga nije ni bilo.\nStefanović je dodao da je u Srbiji u toku politički proces koji će "naterati da se u aktuelnoj vlasti, u narednih nekoliko nedelja, nađe neko da razgovara o tome kako da se organizuju novi parlamentarni izbori".\nPrema njegovim rečima, poruke sa mitinga pokazale su da Srbija treba da se menja, da SNS želi manji borj poslanika, ministara i državnih sekratara i drugačiju klimu za privlačenje investitora.\nStefanović se zahvalio građanima na slici koja je juče poslata iz Beograda, jer je to, naglasio je, bila prava slika evropske, demokratske i moderne Srbije.\nMiting dela opozicije održan je juče ispred Doma Narodne skupštine pod sloganom "Izbori se za promene".\nB92: SNS: Neophodan razgovor o izborima\nGlas javnosti: SNS: DS mora da razgovara\nIzvor: Vesti-online.com, 06.Feb.2011\nČlan Predsedništva Srpske napredne stranke (SNS) Nebojša Stefanović izjavio je danas da je SNS zadovoljna "veličanstvenim mitingom" u Beogradu, na kojem je, prema njegovim rečima, bilo više od 85.000 ljudi i očekuje da vlast neće ignorisati njihov zahtev za raspisivanje vanrednih izbora. Stefanović...\nŠutanovac: Neće biti vanrednih parlamentarnih izbora\nIzvor: SrbijaNet.rs, 07.Feb.2011, 03:14\nBez obzira na želju opozicije da se dese prevremeni izbori, oni će biti kada im je vreme, izjavio je potpredsednik Demokratske stranke Dragan Šutanovac, komentarišući zahtev opozicije, koji predvode naprednjaci, da u roku od dva meseca budu raspisani izbori.\nMerkurovi predstavnici na međunarodnom…\nVRNJAČKA BANJA- Rukovodilac marketinga Miodrag Miljković...\n19:19: ZA NJOM SU SE SVI OKRETALI Preminula glumica Marija Baksa (VIDE...\n19:18: Rade tri veka: Najstarija evropska fabrika porcelana ukida treći...\n19:17: Dodik razgovarao sa Ivancovim: Zaključci NS RS u skladu sa dejto...\n19:17: Pad zaliha nafte u SAD podigao cenu "crnog zlata"\n19:17: NIS prodaje apartmane u Buljaricama, početna cena 398.000 evra\n19:17: PUCNJAVA U ŠKOLI KOD LOS ANĐELESA: Povređeno 6 ljudi, policija...\n19:15: Umar Sadik otvorio dušu: Još sanjam dres Rome, dajte mi šansu ...\n19:15: Druga runda dijaloga vlasti i opozicije: Mediji i rad REM-a\n19:15: Si: Nasilje u Hongkongu ugrožava princip 'jedna zemlja, dva sist...\n19:15: Pompeo pozvao države da preuzmu svoje državljane iz Sirije\n19:12: Prefinjenoj lepoti dala posebnu notu sofisticiranosti: Bajkovita ...\n19:12: Fudbaleri Čilea uz narod, neće da igraju protiv Perua\n19:12: Vršac: Oko 5.900 evra uzeo od radnice u menjačnici\n19:12: Bolnica u Austriji zbog smetova odsečena od sveta\n19:11: INTERVJU - Zvezdan Mitrović: U Beograd smo došli bez treninga, ...\n19:11: Brnabić: Ljudi u Srbiji počeli da veruju u digitalizaciju\n19:11: Si: Nasilje u Hongkongu ugrožava princip Jedna zemlja, dva...\n19:11: Beretini ispisao istoriju: Prvi Italijan s trijumfom u Masters ku...\n19:11: Glava mu je zrela, nije više dečak: Vlahović želi mesto start...\n19:11: Jelena Rozga sinoć pevala dečku na nastupu u Beogradu (foto)\n19:09: Primjećujete li nešto neobično u vezi ovog mačka?\n19:09: Linta: Izjava Penave izmišljotina i budalaština\n19:09: Orban:Mađarska da sačuva anti-migracionu politiku\n19:09: Slovenija će tražiti da se u tužbi protiv Komisije zbog terana...\n19:09: Raduje se plaži i suncu – trostruki MotoGP šampion ide u penz...\n19:08: Asad: Amerika vodi rat za naftu kao nacisti\n19:08: Beogradska berza: Jaka tražnja vinula vrednost akcije Philip Mor...\n19:07: PRIPIJENA HALJINA I GOLE NOGE Jelena Rozga se pojavila u Beogradu...\n19:05: VIDEO: Test 2020 Mercedes GLC\n19:05: Paunić odbio ponudu iz Španije, vraća se kući?\n19:04: Stoltenberg u Vašingtonu, planiran sastanak i sa Trampom\n19:03: Pucnjava u srednjoj školi u SAD, najmanje šestoro povređeno\n19:02: Nova pucnjava u školi u Americi, ima povrijeđenih\n19:02: NATO ne određuje Srbiji od koga da kupuje oružje\n19:02: Zbog malih ulaganja EPS-a moraćemo da uvozimo struju\n19:02: Žene treba da znaju koliko zarađuju muškarci sa kojima rade\n19:02: Najavljen električni Ford Mustang Mach-E\n19:02: GRADONAČELNIK VRATIO IZGUBLJENU NADU Višečlana porodica iz Ban...\n19:02: Najavljen žiri Festivala autorskog filma i bogat prateći progra...\n19:02: NEMA VIŠE NARUČIŠ LAPTOP I DOBIJEŠ CIGLU Poštari će vam ubu...\n19:01: Linta: Izjava Penave izmišljotina i budalaština\n19:01: Mašine moraju da nauče samoodbranu da bi zaštitile internet st...\n18:59: Google Maps će izgovarati imena mjesta i lokacija na lokalnim je...


Mitsotakis će Macronu predstaviti plan reformi\nBy Zacharias Petrou / Објављено на: August 22, 2019\nPosetom Parizu i razgovorima sa francuskim predsednikom Emmanuelom Macronom, grčki premijer Kyriacos Mitsotakis danas započinje niz sastanaka sa liderima Evrozone. Krajem meseca Mitsotakis će se u Berlinu sastati i sa nemačkom kancelarkom Angelom Merkel.\nPrema izvorima, grčki premijer će pokušati poslati snažnu poruku kolegama da je Grčka „okrenula novu stranicu“ nakon dugotrajne ekonomske krize i da je sada u stanju da održi rast i nastavi reformu ekonomije.\nMitsotakis, koji je na vlast došao u julu sa snažnim proreformskim mandatom, odredio je privlačenje investicija kao glavni prioritet. U tom cilju, premijer će nastojati da ubedi partnere u evrozoni da treba da veruju u mogućnosti i perspektive zemlje.\nUoči posete, iz Kabineta francuskog predsednika je jasno rečeno da će Francuska nastaviti da podržava Grčku, kao što je to činila tokom krize, kako bi pomogla u jačanju investicija i ekonomskog rasta. Pariz smatra da je politička, finansijska i strateška saradnja dveju zemalja izuzetno značajna za Evropsku uniju i širi region.\nLokalni izveštaji ukazuju da bi Mitsotakis mogao da izrazi dugogodišnju grčku želju za smanjenjem primarnih ciljeva viška u narednim godinama. U nameri da ubedi kreditore da se slože, grčka strana će predstaviti svoj program reformi za naredne četiri godine, dok će se obavezati da će dostići ciljeve primarnog viška do 2020. godine.\nTokom sastanka Mitsotakis-Macron, Atina će takođe treažiti odobrenje za planove za postepeno smanjivanje poreskog opterećenja grčkih domaćinstava i preduzeća, istovremeno smanjujući birokratsku upravu i deblokadu ključnih investicionih projekata.\nPored toga, osim ekonomskog fronta, na dnevnom redu će se naći i pitanja koja se odnose na odbrambenu saradnju između Grčke i Francuske, kao i bezbednost na Mediteranu./ibna


Ne očekujem da će vlasti u Prištini ikada formirati Zajednicu srpskih opština, izjavio je predsednik Srbije Aleksandar Vučić.\nOn je, uoči sutrašnjeg nastavka dijaloga Srbije i Kosova u Briselu, rekao da je važno šta će na tom sastanku reći predstavnici Evropske unije (EU), kao supotpisnici Briselskog sporazuma, a ne kosovski premijer Aljbin (Albin) Kurti.\n„Oni dolaze ovde misleći da će jedan da mi zavrne ruku, a drugi da mi zavrne šiju, pa ću ja da kažem - Dajte da potpišem nezavisnost Kosova. Za one koji očekuju da ćemo potpisati nezavisnost takozvanog Kosova, mogu da kažem da se to nikada neće desiti”, rekao je, između ostalog, Vučić za Televiziju Pink.\nOcenio je da građani Srbije od svojih predstavnika na tim razgovorima očekuju „ne” o svakom pitanju i dodao da lično nije za zamrznuti konflikt.\n“Prištinska strana predložila je razgovor o nestalima. Srbija je odgovorila na svaki od 21 zahteva albanske strane, obavila iskopavanja i na četiri mesta našla tela žrtava, dok Priština nije odgovorila na devet od 10 zahteva Srbije, naveo je Vučič i dodao da se u mrtvačnici u Prištini nalazi 350 ostataka tela o kojima nikada nije stigao odgovor o rezultatima njihove DNK analize.\nPredstavnici Beograda i Prištine u martu 2011, nakon što je 2008. Kosovo proglasilo nezavisnost, uz posredstvo Evropske unije započeli su dijalog o normalizaciji odnosa, najpre o tehničkim pitanjima kao što su sloboda kretanja, lična dokumenta, carina, katastar, međusobno priznanje diploma, integrisano upravljanje granicom i predstavljanje Kosova u međudržavnim forumima za saradnju u regionu Jugoistočne Evrope.\nDve strane su 2013. postigle Briselski sporazum sa principima na osnovu kojih se reguliše normalizacija onosa, a čije glavne tačke su formiranje Zajednice opština (ZSO) u kojima Srbi čine većinsko stanovništvo na Kosovu, formiranje Kosovske policije, kao i integrisanje sudskih vlasti u pravni sistem Kosova. ZSO do danas nije oformljena.\nNakon što je Aljbin Kurti 22. marta u Prištini izabran za predsednika Vlade Kosova, on će se 15. juna prvi put u Briselu sastati sa predsednikom Srbije Aleksandrom Vučićem. Kako je ranije najavljeno iz Evropske komisije (EK), evropski zvaničnici prethodno će posebno razgovarati sa Kurtijem i Vučićem da bi uoči zajedničkog sastanka utvrdili sa kakvim predlozima su doputovale dve strane.


GDSBiH: Ili Dejton ili Brisel – lažna dilema - Klix.ba\nBiH GDSBiH: Ili Dejton ili Brisel – lažna dilema\nGrađanska demokratska stranka Bosne i Hercegovine smatra da će predstojeći dani do sastanka šest političkih stranaka koje su potpisale Mostarsku deklaraciju i prihvatile zahtjeve Evropske unije o reformi policije pokazati postoji li spremnost vladajućih stranaka za promjene.\nGDSBiH smatra da do suštinskih promjena može doći samo ako te stranke izađu s usaglašenim prijedlogom mandatara novog Vijeća ministara BiH koje može garantovati provođenje ključnih ekonomskih i socijalnih programa, prije svega novih investicija i novih poslova i osigurati da se odgovarajućim mjerama, u saradnji s vladama na svim nivoima vlasti u BiH zaustavi nekontrolirani rast cijena i zaštiti standard građana BiH.\nUstavne promjene, reforme policije i Javnog radio-televizijskog servisa i drugi preduvjeti za evropske integracije ne mogu biti ni u ovim kriznim vremenima funkcioniranja državne vlasti predmet beskonačne rasprave i održavanja statusa quo, jer takvo stanje produbljuje društvenu krizu.\n- Uloga Vijeća za implementaciju mira i visokog predstavnika definisana je u Dejtonskom mirovnom sporazumu i promjena te uloge podrazumijevala bi promjenu Dejtona ili provedbu ustavnih reformi i donošenje novog ustava kojim će domaći politički akteri preuzeti odgovornost za razvoj zemlje. U sadašnjim okolnostima jasno je da postoje tri ključa za evropske integracije – jedan je u parlamentu BiH, drugi u Predsjedništvu a treći kod visokog predstavnika, smatra predsjednik GDSBiH Ibrahim Spahić.


Nedeljni horoskop za vaš podznak: evo šta nas očekuje od 3 . do 10. novembra 2017. godine — Astrologija — Stranica 1 od 3 — Lovesensa.rs\nNedeljni horoskop za podznak predviđa veliki napredak, slavlje, ali i promene koje morate biti hrabri da prevaziđete i da se na njih naviknete! Pročitajte kakva sudbina vaš podznak očekuje do 10. novembra...\nNarednih dana najviše vremena ćete provoditi sa prijateljima. Bićete svedoci lepih ljubavnih priča, možda ćete prisustvovati nekom venčanju, ili učestvovati u organizaciji iznenađenja. Podstaknuti svim tim emocijama, i sami ćete poželeti da osetite nešto slično. I ovo je izuzetno povoljan period, za mnoge od vas, da upoznate nekoga zanimljivog i započnete neke posebne priče.


World Report 2013: Svetski Izveštaj 2013: Srbija | Human Rights Watch\nAzilanti i interno raseljena lica\nUprkos sticanju statusa kandidata za članstvo u Evropskoj uniji u martu, Srbija je malo toga uradila da poboljša učinak u oblasti ljudskih prava u 2012. godini. Situacija u kojoj se nalaze etničke manjine i dalje je nestabilna, pogotovo za Rome. Novinari se još uvek nalaze u neprijateljskom okruženju uprkos napretku u privođenju napadača pravdi. Azilantski sistem je i dalje slab i preopterećen. Odnosi sa Kosovom ostaju napeti, što potvrđuje činjenica da je kosovska policija vršila hapšenja srpskih izbornih zvaničnika, a srpska policija kosovskih albanskih aktivista uoči izbora održanih 6. maja u Srbiji.\nOstvaren je napredak u tekućim postupcima krivičnog gonjenja za ratne zločine. U septembru je Veće za ratne zločine Višeg suda u Beogradu osudilo 11 pripadnika „Gnjilanske grupe“ Oslobodilačke vojske Kosova (OVK) na ukupno 116 godina zatvora zbog zločina nad civilima, uglavnom Romima i Aškalijama, tokom rata na Kosovu 1999. godine. U junu je Veće za ratne zločine osudilo 14 bivših pripadnika Jugoslovenske narodne armije (JNA) na ukupno 126 godina zatvora zbog ratnih zločina nad hrvatskim civilima u hrvatskom selu Lovas 1991. godine. Srpski tužilac za ratne zločine je tokom 2012. godine podigao optužnicu protiv tri lica zbog ratnih zločina nad civilima. Postupci šesnaest predmeta su bili u toku u vreme pisanja ovog izveštaja.\nMeđutim, glavni tužilac Međunarodnog krivičnog suda za bivšu Jugoslaviju (MKSJ) Serž Bramerc je u svom junskom izveštaju kritikovao nedostatak napora Srbije u otkrivanju mreža koje su pomagale beguncima osumnjičenim za ratne zločine u MKSJ-u da izbegnu pravdi. Tužilaštvo za ratne zločine u Srbiji je započelo istragu 13 osumnjičenih, uključujući bivšeg visokog zvaničnika u snagama bezbednosti. U svom izveštaju je Bramerc takođe kritikovao Srbiju zbog nepotpisivanja predloženog protokola o saradnji u oblasti ratnih zločina između srpskog tužioca i njegovog parnjaka u Bosni.\nNovinari se i dalje nalaze u neprijateljskom okruženju iako su vlasti privele pravdi neke napadače na novinare.\nU februaru je snimatelj televizije Studio B udaren rukom u glavu i potom nogom u stomak u Beogradu. Policija je uhapsila napadača, a optužnica je podignuta u junu. U februaru, Apelacioni sud u Beogradu je povisio zatvorske kazne dvojici muškaraca zbog napada na novinara Boška Brankovića 2008. godine koji je izveštavao sa demonstracija podrške Radovanu Karadžiću, predsedniku bosanskih Srba tokom rata kome se trenutno sudi u MKSJ-u za genocid i zločine protiv čovečnosti. Sud je potvrdio izrečene kazne i dvojici drugih napadača.\nUprkos 24-časovnoj policijskoj zaštiti od oktobra 2005. godine, nastavilo se upućivanje pretnji Vladimiru Mitriću, novinaru specijalizovanom za otkrivanje korupcije. U septembru je Mitriću dvaput pretila ista osoba rekavši mu da ne izveštava o određenim licima. Drugi put je osoba koja je upućivala pretnje bila u pratnji policajca zaduženog za Mitrićevu zaštitu. Osoba koja je upućivala pretnje je prekršajno optužena u septembru, ali u vreme pisanja ovog izveštaja policajcu nije izrečena disciplinska mera.\nU oktobru su napadnute kuće tri novinara, ali nije jasno da li su napadi povezani sa njihovim izveštavanjima. Nepoznati napadači u Beogradu su bacili molotovljeve koktele na kuće Biljane Vujović, voditeljke TV Kopernikus, i Damira Dragića, direktora beogradskog tabloida „Informer“. Niko nije povređen, ali je Dragićev automobil uništen u požaru. Nejasno je da li su incidenti povezani sa njihovim izveštavanjima. Blizu kuće Tanje Janković, istraživačke novinarke TV B92 u Vranju, na jugu Srbije, postavljena je eksplozivna naprava koja nije detonirala. U vreme pisanja ovog izveštaja, policija je vodila istragu o sva tri incidenta.\nU julu je Apelacioni sud u Beogradu izrekao kaznu zatvora od 120 dana nezavisnom novinaru Laslu Sasu zbog komentara iz 2007. godine u kome je kritikovao lidera mađarskog nacionalističkog omladinskog pokreta „64 županije“. Sas je pušten na slobodu 3. avgusta nakon što je dobio predsedničko pomilovanje.\nU septembru je ministar informisanja Bratislav Petković najavio da vlasti pripremaju zakon kojim će se garantovati sloboda i nezavisnost medija. Istog meseca je vlada saopštila da će uspostaviti međunarodnu komisiju za istragu nerešenih ubistava tri istaknuta novinara od pre više od jedne decenije.\nRomi su i dalje izloženi šikaniranju, pretnjama, diskriminaciji u dostupnosti obrazovanju, kao i problematičnim prisilnim raseljavanjima.\nU aprilu je oko 1.000 Roma prisilno raseljeno iz nehigijenskog naselja kod Belvila u Beogradu. Interno raseljene romske porodice sa Kosova i Romi sa prebivalištem u Beogradu su preseljeni u metalne kontejnere na obodu Beograda. Porodice sa prijavljenim prebivalištem u drugim delovima Srbije su vraćene tamo, uključujući četiri porodice koje su vraćene u Niš u južnoj Srbiji gde su smeštene u napušteno skladište bez pristupa tekućoj vodi ili priključka na elektroenergetsku mrežu.\nPrvog maja je 15 do 20 maskiranih osoba naoružanih bejzbol palicama prišlo kontejnerskom naselju u Jabučkom Ritu u kome su bili smešteni Romi. Izvikivali su rasističke slogane i na jednom od metalnih kontejnera su nacrtali svastiku. U vreme pisanja ovog izveštaja, policija je uhapsila samo jedno lice, a predmet je i dalje u fazi istrage.\nOstvaren je napredak u rešavanju problema lica bez ličnih dokumenata, među kojima su mnogi Romi. Novi zakon, usvojen u septembru, uklanja administrativne prepreke i pojednostavljuje postupak pribavljanja rodnih listova.\nU nekim delovima Vojvodine, na severu Srbije, napetost je porasla između srpske većine i mađarske manjine. U septembru je oko 20 Srba naoružanih gvozdenim štanglama napalo osmoro mađarske dece i mlađih punoletnih lica u Subotici zato što su navodno žrtve govorile na mađarskom. Policija je sprovodila istragu o incidentu u vreme pisanja ovog izveštaja.\nSrbija je ostvarila izvestan napredak u zaštiti prava lezbijki, gejeva, biseksualnih i transrodnih (LGBT) osoba. U februaru je Simo Vladičić osuđen na tromesečnu zatvorsku kaznu zbog upućivanja pretnji LGBT osobama putem Fejsbuk grupe pod nazivom „500.000 Srba protiv gej parade“. U martu je sud u Beogradu izrekao zatvorsku kaznu od 10 meseci Mladenu Obradoviću, lideru desničarskog ekstremističkog pokreta „Obraz“, zbog pretnji homoseksualcima i izazivanja mržnje uoči Parade ponosa 2009. godine, koja je potom otkazana iz bezbednosnih razloga. U odvojenom predmetu, Obradović je osuđen na dve godine zatvora u aprilu 2011. godine zbog podsticanja nasilja tokom Parade ponosa 2010. godine. U vreme pisanja ovog izveštaja vodio se postupak pred apelacionim sudom o prvostepenoj presudi. Navodeći bezbednosne razloge, Ministarstvo unutrašnjih poslova je zabranilo Paradu ponosa zakazanu za 6. oktobar i druga javna okupljanja, ali nije preduzelo nikakve mere kako bi omogućilo održavanje Parade ponosa uprkos pretnjama nasiljem. Srpske vlasti su takođe bile zabranile Paradu ponosa u Beogradu 2011. godine zbog nasilnih incidenata tokom i nakon događaja 2010. godine kada su povređeni policajci i učesnici.\nKancelarija Visokog komesara za izbeglice Ujedinjenih nacija (UNHCR) je u septembru saopštila kako manjkavosti srpskog azilantskog sistema znače da se Srbija ne može smatrati bezbednom zemljom azila ili bezbednom trećom zemljom, te da bi druge države trebalo da se uzdrže od slanja azilanata iz drugih zemalja nazad u Srbiju. Mađarska, Grčka i Turska su među zemljama koje vraćaju azilante u Srbiju. U prvih osam meseci 2012. godine, registrovano je 1.454 azilanata u Srbiji, što je manje od 2.134 azilanata koliko je registrovano tokom istog perioda u 2011. godini.\nIskazana je zabrinutost zbog neadekvatnog kapaciteta dva azilantska centra u Srbiji koji mogu da prihvate ukupno smo 280 lica. Kancelarija za azil, koja donosi prvostepena rešenja o zahtevima za azil, nije odobrila izbeglički status, niti privremenu zaštitu nijednom podnosiocu zahteva za azil od kada je preuzela odgovornost za postupak odobravanja azila 2008. godine.\nMalo je napretka ostvareno u pogledu pronalaženja trajnog rešenja za izbeglice i interno raseljena lica (IRL) iz vremena balkanskih ratova. Prema UNHCR-u, u julu je bilo 66.563 izbeglica u Srbiji, uglavnom iz Hrvatske, i 228.215 interno raseljenih lica od kojih je 210.146 pristiglo sa Kosova. Na uspešnoj međunarodnoj donatorskoj konferenciji, održanoj u aprilu u Sarajevu, prikupljena su finansijska sredstva za rešavanje stambenih potreba 74.000 najranjivijih interno raseljenih lica u Srbiji, Bosni i Hercegovini, Hrvatskoj i Crnoj Gori.\nU oktobru je Evropska unija ponovno pozvala srpske vlasti da zaustave priliv azilanata, uglavnom Roma, u zemlje članice Evropske unije, dodajući da bi neuspeh u tome mogao dovesti do gubljenja prava srpskih građana da putuju u Evropsku uniju bez viza. Tokom 2012. godine bilo je verodostojnih izveštaja međunarodnih nevladinih organizacija za ljudska prava da su pripadnici srpske pogranične policije sprečavali osobe za koje su procenili da su romskog porekla da pređu iz Srbije u Mađarsku.\nŠefovi država zemalja članica Evropske unije su 1. marta dodelili Srbiji status kandidata za članstvo po preporuci od 28. februara Saveta za opšte poslove, jasno stavljajući do znanja da je ova odluka povezana sa napretkom Srbije u saradnji sa Kosovom, uključujući upravljanje graničnim prelazima, ali ne pominjući nigde ljudska prava. U godišnjem izveštaju Evropske komisije o napretku Srbije, naglašena je potreba za snaženjem vladavine prava, sprovođenjem pravosudnih reformi i zaštitom ranjivih grupa, posebno Roma. Komisija je navela kako Srbija treba da pojača napore u borbi protiv korupcije i zaštiti slobode izražavanja u medijima.\nTokom zajedničke američko-evropske posete Balkanu krajem oktobra i početkom novembra, državna sekretarka Sjedinjenih Američkih Država, Hilari Klinton, i Visoka predstavnica Evropske unije, Ketrin Ešton, propustile su da naglase značaj poboljšanja zaštite ljudskih prava u Srbiji i umesto toga su se usredsredile na politički dijalog između vlasti u Beogradu i u Prištini.\nU junu je Evropski komitet za sprečavanje mučenja (CPT) objavio izveštaj o svojoj poseti Srbiji 2011. godine, iskazujući zabrinutost zbog navoda o zlostavljanju pritvorenih lica od strane pripadnika službi bezbednosti i prenatrpanosti svih posećenih zatvora.\nSpecijalni izvestilac Ujedinjenih nacija za zaštitnike ljudskih prava izrazio je zabrinutost zbog navoda o zlostavljanju zaštitnika ljudskih prava LGBT osoba u Srbiji u svom februarskom globalnom izveštaju.\nU aprilu 2012. godine, Srbija je potpisala Konvenciju Saveta Evrope (SE) o sprečavanju i borbi protiv nasilja nad ženama i nasilja u porodici.\nU 2012. godini nije bilo značajnog poboljšanja u pogledu zaštite ljudskih prava na Kosovu. Napetosti na podeljenom severu Kosova bi povremeno buknule u nasilje. Romi, Aškalije i Egipćani (grupa koja govori albanski i smatra da potiče iz Egipta) su i dalje marginalizovani i izloženi diskriminaciji. Pravosudni sistem je ostao slab i opterećen velikim brojem zaostalih nerešenih predmeta. Mehanizmi za zaštitu ljudskih prava su i dalje slabi.\nZemlje koje čine Međunarodnu upravljačku grupu, koja je nadzirala Kosovo nakon jednostranog proglašenja nezavisnosti od Srbije 2008. godine, proglasila je 10. septembra okončanje svog nadzora nad kosovskom samoupravom. Ova odluka je ukazala na snižavanje nivoa međunarodnog angažovanja na Kosovu.\nRomi, Aškalije i Egipćani (RAE) su i dalje među najranjivijim grupama na Kosovu. Još uvek se suočavaju s diskriminacijom u oblastima poput stanovanja, obrazovanja i pristupa uslugama javnih službi. U izveštaju Programa za razvoj Ujedinjenih nacija (UNDP), objavljenom u junu 2012. godine, stoji da oko tri četvrtine Roma, Aškalija i Egipćana nije zvanično zaposleno za razliku od stope nezaposlenosti opšte populacije koja iznosi 45 odsto. Mnogi su raseljeni i nisu u mogućnosti da obnove ili se vrate u svoje domove.\nNapetosti između srpske manjine i albanske većine i dalje su bile izražene tokom 2012. godine, posebno u Mitrovici, podeljenom gradu na severu Kosova. Aprila meseca, u ovom gradu, u većinski srpskom naselju „Tri solitera“, je u eksploziji ubijen etnički Albanac, a njegovo dvoje dece je ranjeno. Policija je vodila istragu u vreme pisanja ovog izveštaja. U julu su aktivista srpske zajednice, Milovan Jevtić, i njegova žena ubijeni u njihovom domu južno od Prištine, glavnog grada Kosova. Jevtić je radio na povratku porodica kosovskih Srba i uspostavljanju mirnog suživota sa kosovskim Albancima što je izazvalo strahovanja da su ova ubistva imala za cilj obeshrabrivanje povratnika. Misija vladavine prava Evropske unije (EULEX) i lokalne vlasti su sprovodile zajedničku istragu o incidentu u vreme pisanja ovog izveštaja.\nNakon sučeljavanja pripadnika Kosovske policijske službe (KPS) i etničkih Srba u junu na četiri granična prelaza, u Prištini su nepoznati počinioci gađali molotovljevim koktelima i kamenicama dva autobusa koja su prevozila srpsku decu starosti između 8 i 16 godina. Šesnaestoro dece je pretrpelo lakše povrede. Policija je još vodila istragu o incidentu u vreme pisanja ovog izveštaja.\nUprkos ovim događajima, Kosovska policijska služba je zabeležila samo 16 međuetničkih incidenata tokom prvih osam meseci 2012. godine, što predstavlja pad u odnosu na 2011. godinu kada je zabeleženo 60 međuetničkih incidenata. Među incidentima su dva napada koja su za posledicu imala ozbiljne povrede i pet napada u kojima su nanete lakše povrede, sedam drugih fizičkih napada i dva slučaja štete nanete imovini. Među međunarodnim posmatračima je bilo zabrinutosti da se mnogi međuetnički incidenti ne prijavljuju, ne beleže i da se pogrešno zavode kad se incident prijavi.\nTokom prvih 10 meseci ove godine, Kancelarija Visokog komesara za izbeglice (UNHCR) zabeležila je 785 dobrovoljnih povrataka, uključujući one izvan Kosova i interno raseljenih lica (IRL), u poređenju sa 989 povrataka tokom istog perioda u 2011. godini.\nDeportacije na Kosovo iz Zapadne Evrope se nastavljaju, pri čemu se deportovanim licima pruža ograničena pomoć po povratku. Od januara do septembra, UNHCR je zabeležio 1.717 prisilnih povrataka na Kosovo, uključujući 546 deportacija pripadnika manjina, uglavnom iz Švedske (235) i Nemačke (196): 327 Roma, 105 Aškalija, 2 Egipćana, 21 Srba, 32 Bošnjaka, 44 Goranca, 7 Turaka, i 8 Albanaca u oblasti sa srpskom većinom.\nPrisilni povratnici iz redova Roma, Aškalija i Egipćana se i dalje suočavaju sa teškoćama nakon povratka, uključujući otežan pristup uslugama javnih službi. U svom martovskom izveštaju, Fond Ujedinjenih nacija za decu (UNICEF) je utvrdio da tri od četiri deteta deportovana iz Nemačke napuštaju školovanje zbog jezičkih barijera.\nMalo je napretka ostvareno u sprovođenju dve nacionalne strategije osmišljene da se olakša integracija povratnika (Strategija za reintegraciju repatriranih osoba) i Roma uopšte jer centralne i lokalne vlasti ne uspevaju da obezbede neophodne resurse, pri čemu lokalne vlasti često nisu svesne svoje odgovornosti.\nU vreme pisanja ovog izveštaja, „Osterode“ – kamp zagađen olovom u blizini Mitrovice, još uvek je bio otvoren. U kampu je preostalo pet romskih porodica koje čekaju na preseljenje. Započeti su radovi na izgradnji stanova na severu za smeštaj ovih porodica.\nMeđunarodni krivični sud za bivšu Jugoslaviju (MKSJ) je 29. novembra oslobodio Ramuša Haradinaja, bivšeg premijera Kosova, i dva druga optužena lica – Lahija Brahimaja i Idriza Balaja, bivše komandante Oslobodilačke vojske Kosova (OVK), nakon ponovljenog suđenja za zločine protiv čovečnosti počinjene nad srpskim Romima i albanskim civilima u zarobljeničkom logoru u Jablanici 1998. godine.\nSpecijalni istraživački tim EULEX-a je nastavio svoju istragu o navodima da su neki pripadnici OVK, uključujući visoke zvaničnike na Kosovu, učestvovali u posleratnim otmicama, prisilnim nestancima, ubistvima Srba i trgovanju ljudskim organima.\nU prvih devet meseci 2012. godine, sudije EULEX-a su izrekle tri presude za ratne zločine, uključujući okrivljujuću presudu za Zorana Kolića koji je osuđen na 14 godina zatvora zbog ratnih zločina nad zatvorenicima u zatvoru u Lipljanu u maju 1999. godine, i potvrdile su jednu novu optužnicu za ratne zločine u oktobru. U periodu od januara do septembra, domaće sudije su donele 20 drugih presuda. U oktobru je 78 predmeta vezanih za ratne zločine bilo u fazi istrage, a u novembru je EULEX policija uhapsila tri bivša pripadnika OVK osumnjičena za ratne zločine nad civilima tokom 1998. i 1999. godine. U vreme pisanja ovog izveštaja, Specijalno tužilaštvo je sprovodilo istragu o ovom predmetu, ali nije obelodanilo detalje o optužbama protiv tri pomenute osobe.\nU novembru je Vrhovni sud Kosova naložio ponavljanje suđenja Fatmiru Limaju i trojici drugih bivših pripadnika OVK po optužbama za ratne zločine nad srpskim i albanskim civilima i ratnim zarobljenicima u zarobljeničkom centru u selu Klečka 1999. godine. Njih četvoricu je u maju Okružni sud u Prištini, u čijem je sudskom veću bio i jedan sudija EULEX-a, oslobodio optužbi. U martu je isti sud oslobodio šest drugih optuženih lica u istom predmetu.\nNarodna skupština Kosova je usvojila novi krivični zakonik u aprilu mesecu u kome se nalaze odredbe kojima se kriminalizuje kleveta, a novinari prisiljavaju da otkriju svoje izvore, što je izazvalo zabrinutost u vezi sa medijskim slobodama. Imajući to u vidu, kosovska predsednica Atifeta Jahjaga je u maju vratila krivični zakonik Narodnoj skupštini na ponovno razmatranje. Međutim, u junu je parlament ponovno usvojio krivični zakonik ne izmenivši kontroverzne odredbe. U septembru je konačno odobrio vladine amandmane čime se ukidaju kontroverzne odredbe koje će biti uklonjene iz krivičnog zakonika kada on bude stupio na snagu 1. januara 2013. godine.\nPretnje novinarima su i dalje ozbiljan problem. U martu su novinari dnevnog lista „Express“ dobili preteće telefonske pozive nakon objavljivanja članka o korupciji u industriji goriva. Halil Matoši, novinar koji je otvoreno izveštavao o korupciji, je napadnut u Prištini od strane tri neidentifikovana muškarca, od kojih je jedan bio naoružan nožem. Matoši je preživeo napad uz lakše povrede, a policija je vodila istragu o incidentu u vreme pisanja ovog izveštaja.\nU maju, sudija EULEX-a u Opštinskom sudu u Prištini je potvrdio optužnice protiv Redžepa Hotija i četvorice drugih članova redakcije kosovskog dnevnog lista „Infopress“, te predsednika opštine Srbica Samija Luštakua, zbog pretnji upućenih direktorki Balkanske istraživačke mreže (regionalna medijska grupa) na Kosovu, Jeti Džara, u 2009. godini. U oktobru je Specijalno tužilaštvo na Kosovu pokrenulo zasebnu istragu protiv Luštakua zbog pretnji koje je uputio u martu, maju, avgustu i septembru Ademu Metiju, dopisniku vodećeg dnevnog lista „Koha Ditore“, nakon njegovog izveštavanja o korupciji.\nOkončanje misije nadgledanja nezavisnosti Kosova 10. septembra je za posledicu imalo zatvaranje Međunarodne civilne kancelarije. EULEX-ov mandat je produžen do 2014. godine.\nGeneralni sekretar Ujedinjenih nacija Ban Ki Mun je u julu izrazio zabrinutost zbog eskaliranja međuetničkih napetosti na severu Kosova i naglasio je da osnovna prava i potrebe pogođenih zajednica na severu moraju biti demokratski zastupljene.\nU svom oktobarskom izveštaju je Evropska komisija preporučila početak pregovora sa Kosovom o Sporazumu o stabilizaciji i pridruživanju (SSP), što predstavlja okvir za bliže odnose i smatra se fazom koja prethodi statusu kandidata za članstvo u Evropskoj uniji, ukoliko se ostvari napredak u vladavini prava, uključujući saradnju sa Misijom vladavine prava Evropske unije (EULEX), i poštovanje prava manjina. U oceni Komisije je jasno naznačeno da će za potpisivanje sporazuma biti potrebno da se Kosovo uhvati u koštac s problemom nekažnjivosti i pristupa pravdi, da unapredi medijske slobode, sprovede programe kojima će se ostvarivati prava Roma, kao i da se preduzmu koraci koji će olakšati povratak raseljenih Srba.\nNakon sastanka u julu sa predsednicom Kosova Atifete Jahjaga, predsednik Evropskog saveta Herman Van Rompuj je naglasio potrebu za napretkom u oblasti vladavine prava, reforme državne uprave, reforme izbornog sistema i odnosa prema manjinskim zajednicama.\nU oktobru je nemački ministar odbrane Tomas de Mazijer rekao da je EULEX „na pogrešnom putu“ i da neuspeh Misije vladavine prava Evropske unije na Kosovu, zajedno sa neuspehom Kosovske policijske službe da se nose sa međuetničkim nasiljem, nerazumno uvećava breme odgovornosti NATO snaga. U izveštaju Organizacije za evropsku bezbednost i saradnju (OEBS) u oktobru stoji da vlasti moraju preduzeti konkretne aktivnosti radi sprovođenja zakona o zabrani diskriminacije i zaštiti od nasilja u porodici, između ostalog.\nU oktobru je generalni sekretar Saveta Evrope (SE) Torbjorn Jagland naglasio značaj delotvorne istrage o navodima sadržanim u izveštaju Saveta Evrope iz 2010. godine, koji je pripremio švajcarski senator Dik Marti, prema kojima su neki pripadnici OVK, uključujući visoke zvaničnike na posleratnom Kosovu, učestvovali u posleratnim otmicama, prisilnim nestancima i ubistvima Srba, kao i u trgovini ljudskim organima i organizovanom kriminalu, uključujući krijumčarenje oružja i narkotika.


Vulin: Država mirna, čuvana i zaštićena - Televizija K3\nMinistar odbrane Srbije Aleksandar Vulin posjetio je, uoči pravoslavne Nove godine, dežurne snage u sistemu Protivvazduhoplovne odbrane /PVO/ u Pančevu i tom prilikom poručio da je Srbija mirna, čuvana i zaštićena.\nVulin je građanima čestitao Novu godinu i poručio da mogu biti ponosni na svoju zemlju, saopšteno je iz Ministarstva odbrane Srbije.\n“Svima koji danas praznuju dolazak Nove godine želim ličnu i porodičnu sreću, puno zdravlja i rada, a svim Srbima gde god da slave da budu srećni, da budu ponosni na svoju Srbiju i da godinu koja je pred nama provedu radeći i boreći se za Srbiju”, rekao je Vulin.\nOn je istakao da je Vojska Srbije spremna i tehnički osposobljena, a njeni pripadnici visoko obučeni i visokomotivisani.\nVulin je posjetio dežurne snage u sistemu PVO – raketnu bateriju koja je u stalnom dežurstvu zaštite vazdušnog prostora Srbije, u pratnji načelnika Generalštaba Vojske Srbije Milana Mojsilovića i komandanta Ratnog vazduhoplovstva i protivvazduhoplovne odbrane Duška Žarkovića.\nKomandant 250. raketne brigade za protivvazduhoplovna dejstva Tiosav Janković informisao je Vulina o osnovnim zadacima brigade i dežurne raketne baterije u sistemu PVO.\nOn je istakao da njihov zadatak traje 365 dana u godini, 24 časa dnevno i da zahtijeva neprekidnu ispravnost sredstava ratne tehnike i vrhunsku osposobljenost ljudI.\n“Mi takve ljude i tehniku imamo u brigadi i svakog dana smo spremni da izvršimo svoj zadatak – da zaštitimo vazdušni prostor Srbije”, naglasio je Janković.


Stanivuković sprema optužbe zbog nabavke opreme za vatrogasce - Opcija\n05-02-2021 Pocetna, Politika, Srpska\nGradonačelnik Banjaluke Draško Stanivuković priprema novu zabavu, odnosno novu epizodu svog rijaliti šoua poput već viđenog sa kupovinom kreveta i fotelje, ograde i bilborda, čime razotkriva navodno kriminal širokih razmjera u gradu na Vrbasu.\nKako saznaje portal opcija.net, nova epizoda Stanivukovićevog rijalitija trebala bi biti posvećena Civilnoj zaštiti Grada Banjaluka i Profesionalnoj vatrogasnoj jedinici Banjaluka, koje želi optužiti za trošenje novca za nabavku opreme, čamaca i specijalizovanih vozila za spašavanje ljudskih života u slučaju požara, poplava i drugih elementarnih nepogoda kojima je Banjaluka izložena posljednjih godina.\nDa je to tako, potvrđuju i informacije da je proteklih dana gradonačelnik Stanivuković naredio da se od banjalučkih ronilačkih klubova „Buk“ i Delfin“, koji su organizacije od interesa za grad u slučaju vanrednih stuacija, oduzeo sredstva za obuku i spašavanje. Konkretno, Stanivuković je naredio da se od Ronilačkog kluba „Buk“ oduzmu dva čamca za spašavanje ljudi u vanrednim situacijama, a od Ronilačkog kluba „Delfin“ oduzet je jedan čamac, tako da su ove dvije organizacije ostale bez tih sredstava koje služe spašavanju ljudskih života u slučajevima elementarnih nepogoda.\nPrema našim saznanjima, Stanivuković je naredio da se ova sredstva za obuku i spašavanje koje koriste specijalizovani timovi, a koje smo imali priliku da vidimo na djelu u slučajevima poplava prethodnih godina, deponuju u centralni magacin, daleko od spasilaca.\nTakođe, Stanivuković planira da optuži prethodno rukovodstvo Grada Banjaluka i gradske Civilne zaštite, jer su nabavili multifunkcionalne vatrogasno-spasilačke kamione koji imaju mogućnost spašavanja ljudi na visinama od oko 40 metara, te za gašenje industrijskih požara, te za efikasno reagovanje prilikom elementarnih nesreća, poput požara, poplava, zemljotresa i drugih.\n„Glavni argument Stanivukovića biće da su ova specijalizovana vozila, koja imaju sve zemlje koje su ozbiljno organizovale svoje službe spašavanja, preskupo plaćena, da je potrošen narodni novac i slično, sa ciljem da takvim populističkim trikovima izazove reakciju građana“, rekao je dobro obavješteni izvor portala opcija.net.\nU prilog tome, izvor otkriva da je Stanivuković naredio i da se do danas pripremi sva dokumentacija i fakture u vezi sa nabavkom pomenutih čamaca i specijalizovanih kamiona za spašavanje ljudskih života i imovine građana.


Više oboljelih od gripe očekuje se krajem januara - Klix.ba\nViše oboljelih od gripe očekuje se krajem januara\n23.12.2015. u 17:57\nNa području distrikta Brčko više pacijenata oboljelih od gripe očekuje se tek krajem januara i početkom februara, izjavila je danas novinarima šef Higijensko-epidemiološke službe u Javnoj zdravstvenoj ustanovi distrikta Brčko Mirjana Kuzmanović.\n"U toku je vakcinacija stanovništva protiv gripe. Raspolažemo sa tri hiljade doza vakcine, što bi prema nekim procjenama bilo dovoljno da zadovolji potrebe", napomenula je Kuzmanovićeva.\nOna je preporučila vakcinaciju hroničnim bolesnicima i licima starijim od 65 godina, jer će vakcina, iako ne znači potpunu zaštitu, ublažiti tegobe u slučaju da se oboli od gripe.\nPrema njenim riječima, za sada su evidentirani pacijenti sa virozama koje se od gripe razlikuju u nekoliko simptoma.\n"Karakteristično za gripu jeste da to oboljenje prate povišena temperatura i bol u mišićima i kostima, a zajedničko sa virozom je curenje nosa, te hunjavica i bolovi u grlu", objasnila je Kuzmanivićeva.\nStanovnicima distrikta Brčko ona je uputila savjet da, s ciljem prevencije, redovno provjetravaju prostorije u kojima borave, da piju tople napitke, te da u ishrani više koriste voće i povrće, posebno ono koje sadrži vitamin C.


Zašto je Diković ostao bez vize? Jelena Milić: Pogledajte zakone SAD - Centar za evroatlantske studije - CEAS\nZašto je Diković ostao bez vize? Jelena Milić: Pogledajte zakone SAD\nObjavio Blic 11 januar 2018 .\nZvaničnog objašnjenja zašto je načelniku Generalštaba Vojske Srbije Ljubiši Dikoviću uskraćena viza SAD zasad nema, a direktorka Centra za evroatlanske studije (CEAS) Jelena Milić ukazuje tim povodom na javnosti nedovoljno poznatu činjenicu, da su u SAD u poslednjih nekoliko godina usvojeni zakoni, koji mogu biti osnov za tu odluku.\nMilić ističe da su razlozi koje navode mediji u tom slučaju samo spekulacije, uključujući tezu da je Ambasada SAD u Beogradu odbila Dikovićev zahtev za vizu zbog njegovog ranijeg prisustva na rusko-beloruskoj vojnoj vežbi.\n- Bilo bi dobro da se zna da su SAD u poslednjih par godina usvojile par izuzetno bitnih zakona. Sponzorisao ih je Patrik Lejhi. Tim zakonima se američkom ministarstvu odbrane i ministarstvu spoljnih poslova brani da njihove oružane snage vežbaju i treniraju sa onima koji su počinili teška kršenja ljudskih prava - rekla je Milić.\nKada je Diković u pitanju, kako kaže, ne radi se o kršenju ljudskih prava, verovatnije je da se američka administracija rukovodila optužbama vezanim za delovanja jedinica pod komandom Dikovića, u čijoj zoni odgovornosti su počinjeni ratni zločini, 1995. godine.\nPrema njenim rečima, drugi osnov za uskraćivanje vize načelniku Generalštaba može biti i "Zakon Magnicki", koji je proširen i ne odnosi se samo na ljude koji su iz Rusije, kako je to prvobitno bilo predviđeno.\n- Srbija mora da obrati pažnju na te nove zakone u SAD - kaže Milić.\nOna dodaje da CEAS, inače, podržava i to što je Ramušu Haradinaju uskraćena viza, ali i što je Milorad Dodik na američkim sankcijama, te se nada da će EU krenuti tim stopama.\n- Kakav je trenutak u kojem vlada Amerike primeni te zakone, to je nešto drugo. Da li je to oportuno ili nije, to možemo komentarisati, ali ugledne organizacije civilnog društva poput HRW tvrde da bi se Lejhijevi zakoni mogli šire i eksplicitnije primenjivati - rekla je Milić.\nNa pitanje da li se može reći da je Diković na "crnoj listi", Milić odgovara:\n- Taj koncept crnih lista, ja ga ne znam - navodi ona.\nOdgovarajući na pitanje kako komentariše to što su Dikovića Amerikanci prvo zvali, iako se može pretpostaviti da su znali o kome se radi, a onda mu nisu dali vizu, Milić kaže da ne bi rekla da se radi o tome da "neko sedi i kaže - sad ćemo da ga pozovemo, pa da ga klepimo", već da je reč o komplikovanoj proceduri i mašineriji.\nNa pitanje da li će Diković dobiti zvanično objašnjenje zašto nije dobio vizu, Milić komentariše da će verovatno postojati neka interna komunikacija.\nNačelniku Generalštaba Vojske Srbije generalu Ljubiši Dikoviću još u oktobru nije izdata američka viza i pored blagovremenog podnete aplikacije, rečeno je u Ministarstvu odbrane, u kome ističu da se od američke strane očekuje zvanično obrazloženje o razlozima i trenutnom statusu aplikacije.\nDikoviću je, kako kažu u Ministarstvu, od strane načelnika Združenog generalštaba Oružanih snaga SAD generala Džozefa Danforda upućen poziv za učešće na Konferenciji načvelnika generalštabova za borbu protiv nasilnih ekstremističkih organizacija, koja je održana 23-24. oktobra 2017. godine u Vašingtonu, a ne zbog držanja predavanja na poziv Ministarstva odbrane SAD.\n- Načelnik Generalštaba prihvatio je navedeni poziv, a od nadležnih službi Ministarstva odbrane i Vojske Srbije je prema Ambasadi SAD pravovremeno pokrenuta redovna procedura za dobijanje vize za putovanje generala Dikovića u SAD, radi učešća na navedenoj konferenciji - navode iz Ministarstva.


Laguna - Bukmarker - Promocija knjige „Zašto Bog nema auto“ Vanje Bulića - Knjige o kojima se priča\nPozivamo vas na promociju knjige „Zašto Bog nema auto“ autora Vanje Bulića, koja će se održati u utorak, 5. aprila u Muzeju automobila (Majke Jevrosime 30) sa početkom od 12 sati.\nNa promociji će govoriti satiričar Dragutin Karlo Minić, reditelj Bratislav Braca Petković, pisac Marko Vidojković, karikaturista Špiro Radulović i autor Vanja Bulić. Odlomke iz knjige pročitaće glumica Suzana Petričević.\nU još jednoj knjizi Bulićevih duhovitih hronika o našem svakidašnjem životu našla se i tema koja ponajviše opseda današnjeg čoveka okruženog čudima savremene tehnologije. Ali svoju priču o automobilu pisac je obojio satiričnim tonovima o našem društvu, našim navikama i mentalitetu koji se nije mnogo promenio od vremena kočija i konjskih tramvaja do danas. Posebna vrednost Bulićeve automobilijade su i podjednako duhovite ilustracije Špire Radulovića, namenski urađene za ovu knjigu.\nVinarija „Mačkov podrum“ obezbedila je neodoljiva i ukusna vina za sve posetioce.\nSmeh i dobar provod su zagarantovani.


Timočki Zodijak: Dnevni horoskop za 21. maj 2022.\nDruštvoHoroskopTimočki Zodijak: Dnevni horoskop za 21. maj 2022.\nSunce ove subote prelazi u znak Blizanaca, okretnih, prevrtljivih i nadasve zabavnih, a s kojima nam stiže period prepun energije za rad, više poslova u isto vreme, brzih misli, spretnih kombinacija, ali i nepromišljenosti i brzopletosti, stoga ipak prikočite kad osetite da ste previše ubrzali. Ovo je povoljan period za sve, a prijaće posebno vazdušnim znacima, Vodoliji, Vagi i naravno Blizancima, a biće dobro i vatrenim znacima, Lavovima i Ovnovima.\nPre nego što prihvatite nečiju emotivnu igru, važno je i da se prethodno dobro upoznate sa svim osnovnim pravilima ponašanja.\nU susretu sa voljenom osobom suviše se oslanjate na svoj blisatavi um i potiskujete osećanja, pa tako nepotrebno provocirate svog partnera.\nPrethodni članakPosle svežeg jutra tokom dana pretežno sunčano i toplo\nSledeći članakAkcija dobrovoljnog davanja krvi u Zaječaru 25. maja


Atina nije platila dug MMF-u, strahuje se od bankrota Grčke\nMeđunarodni monetarni fond potvrdio je da mu Atina nije platila dug od 1,6 milijardi eura do isteka roka u ponoć, čime je Grčka postala prva razvijena država koja nije na vrijeme vratila novac ovoj instituciji.\nDirektor MMF-a Kristin Lagard planira da izvijesti upravni odbor Fonda o ovoj situaciji. Portparol MMF-a Geri Rajs izjavio je da Atina može dobiti dodatna sredstva tek kada postojeći dug bude izmiren.\nOn je potvrdio da je Grčka juče zatražila produženje roka i dodao da će upravni odbor "u dogledno vrijeme" razmotriti to pitanje.\nMinistri finansija zemalja eurozone prethodno su sinoć odbili zahtjev Grčke da ovoj zemlji daju novi, dvogodišnji zajam. Sa istekom programa isplate finansijske pomoći, takođe u ponoć, Grčka više nema pristup milijardama evra iz namjenskih fondova. Ministri finansija Eurozone danas će na sastanku ponovno razmatrati pitanje grčke krize.\nFinansijska tržišta strahuju da će Grčka bankrotirati i izaći iz eurozone, a bonitetne agencije u međuvremenu su dodatno snizile kreditni rejting Atine.


Krediti bez troškova obrade\n1 Avgust 2011.\nSpecijalna promotivna ponuda EUROBANK EFG\nBeograd, 1. avgust 2011. godine – Eurobank EFG je svojim klijentima u letnjem periodu pripremila specijalnu promotivnu ponudu – mogućnost podizanja svih vrsta kredita iz ponude Banke bez troškova obrade. Ova pogodnost odnosi se na keš, potrošačke, refinansirajuće, auto, stambene, kao i kredite za mala preduzeća i preduzetnike, i važi od 1. avgusta do kraja septembra 2011. godine.\nGrađani i preduzetnici koji se odluče da uzmu neki od kredita po veoma povoljnim uslovima biće oslobođeni plaćanja troškova obrade, koji su se do sada kretali do 2,5% od iznosa pozajmice.\n- Eurobank EFG osmislila je poseban promotivni paket prilagođen potrebama svojih klijenata, bilo da se radi o fizičkim licima, malim preduzećima ili preduzetnicima, sa željom da tokom letnjih meseci omogućimo povoljnije uslove za uzimanje kredita. Verujemo da će rasterećenje od ovih troškova pomoći svima da ostvare svoje poslovne planove, prispele obaveze, otputuju na odmor ili čak reše svoje stambeno pitanje - istakao je Vladan Vilotijević, direktor razvoja u Sektoru za poslovanje sa stanovništvom Eurobank EFG.\nSvi zainteresovani građani najbolji savet za kredite mogu dobiti u bilo kojoj od preko 100 filijala Eurobanke širom Srbije, koji će ih voditi kroz ceo proces podizanja kredita i prikupljanja neophodne dokumentacije. Pored toga, klijenti dodatne informacije mogu dobiti besplatnim pozivom na korisnički servis EuroPHONE 0800 1111 44.\nEurobank EFG je članica Eurobank EFG Grupe, evropske bankarske organizacije čija ukupna aktiva iznosi 87,2 milijarde evra (za 2010 godinu). Grupa zapošljava 23.000 ljudi i nudi svoje proizvode i usluge kroz mrežu od preko 1.600 filijala i prodajnih mesta, kao i alternativnih kanala distribucije u Grčkoj, Bugarskoj, Srbiji, Rumuniji, Turskoj, Poljskoj, Ukrajini, Velikoj Britaniji, Luksemburgu i na Kipru. Članica je EFG Grupe, međunarodne bankarske grupacije prisutne u više od 40 zemalja. Više informacija o Eurobank EFG može se naći na internet stranici www.eurobankefg.rs.\nZa dodatne informacije možete se obratiti ovlašćenoj agenciji za odnose sa javnošću, McCann Erickson Public Relations na telefon 011 20 29 600, Kontakt osobe: Jelena Anušić 062 82 68 527 i Jasmina Bogosavljević 063 384 263


Infekcije mikrobima otpornim na antibiotike ugrožavaju svetsku privredu - Biznis i Finansije\nHome\tVestiEkonomija\tInfekcije mikrobima otpornim na antibiotike ugrožavaju svetsku privredu\nby bifadmin 20. septembra 2016.\nU studiji koja je juče objavljena, navodi se da bi porast otpornosti mikroba mogla da poveća siromaštvo u svetu i pogodi pre svega najsiromašnije zemlje. Izveštaj je objavljen prvog dana zasedanja Generalne skupštine Ujedinjenih nacija u Njujorku.\nI svetske zdravstvene vlasti upozoravaju na opasnost od ovog rastućeg problema, izazvanog pre svega lošom upotrebom antibiotika, koji bi, po njihovoj oceni, ako nastavi da raste ovim tempom, mogao da učini medicinu nemoćnom pred banalnim infekcijama i vrate svet u “medicinski Srednji vek”.\n“Obim i priroda ove ekonomske pretnje mogla bi da izbriše teško stečene dobitke ekonomskog razvoja i da nas udalji od ciljeva o okončanju ekstremnog siromaštva i povećanju prosperiteta”, rekao je predsednik Svetske banke Džim Jong Kim.\n“Mi treba da delujemo što hitnije da bi izbegli potencijalnu krizu”, rekao je on.\nStudija pokazuje da bi prema najgorem scenariju otpornost mikroba na antibiotike i druge antibakterijske lekove mogla da dovede do pada BDP-a od više od pet odsto u zemljama sa niskim prihodima i da ubaci do 28 miliona ljudi u siromaštvo do 2050.\nZa razliku od finansijske krize 2008. godine, najteže krize od velike depresije 1930-ih godina, ovog puta neće moći da se očekuje srednjoročni ciklični oporavak jer će skupi uticaj rezistentnosti mikroba na tretman i dalje trajati, navela je Svetska banka.\nU izveštaju se takođe navodi da bi rashodi zdravstva na svetskom nivou mogli da porastu za između 300 milijardi do više od hiljadu milijardi dolara do 2050. godine, zavisno od raznih scenarija gubitka efikasnosti antibiotika.\nPrihod mobilnih operatera u Srbiji u 2015. iznosio ukupno 902 miliona evra


Vranje će nastaviti da ulaže u osavremenjivanje nastave u školama - juGmedia\nGradonačelnik Vranja Slobodan Milenković je u čestitki koju je povodom Savindana uputio đacima i prosvetnim radnicima još jednom podsetio da je obrazovanje najvažniji segment jedne društvene zajednice i osnova razvoja svakog pojedinca i društva u celini.\n„Svesna toga lokalna samouprava se trudi da kontinuirano ulaže i u vranjsko školstvo, prosvetne kadrove i đake koji su najbolji ambasadori ovog grada.“, rekao je Milenković.\nOn je naglasio da će lokalna samouprava nastaviti da i dalje ulaže u osavremenjivanje nastave u školama kako bi učenici sticali još bolja znanja sledići put najvećeg srpskog prosvetitelja Svetog Save.\nVAROŠ BEZ KAPELE Pokojnike oplakuju u prostoriji za sastanke kućnog saveta\nLESKOVAC – Javno komunalno preduzeće „Komunalac“ bogatije je za još jednu čistilicu, nabavljenu sredstvima iz budžeta grada. (više…)\nU iščekivanju dolaska predsednika Srbije i lidera Srpske napredne stranke (SNS)Aleksandra Vučića, Medveđa je prepuna ljudi pristiglih sa svih strana…


Gorenje BO758ORAW ugradna rerna cena, cene Srbija, prodaja Beograd Novi Sad Niš\nGorenje BO758ORAW ugradna rerna cene\nGorenje BO 758ORAW Vrsta rerne Nezavisna, Energetski razred A+, Zapremina rerne 71 l, Način upravljanja Elektronsko (Na dodir)... specifikacija\ncena od 64.990,00 do 69.990,00 din | prodavnica (4)\nModel GORENJE BO 758 ORAW Vrsta Nezavisna Tip rerne Multifunkcijska rerna BigSpace - 71 l Najveća upotrebljiva površina za pečenje Način rukovanja Elektronsko upravljanje na dodir Energetski razred A Zapremina\nEPonuda nije internet prodavnica već Vam omogućava da brzo i lako nađete Gorenje BO758ORAW ugradna rerna po najjeftinijoj ceni. Naš cilj je da kupci budu što bolje informisani o ponudi Gorenje ugradna rerna BO758ORAW na tržištu Srbije. Vrlo lako nalazite željeni proizvod za kategoriju Ugradne rerne cene, ne morate da lutate od sajta do sajta za Gorenje Ugradne rerne, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Gorenje BO758ORAW ugradna rerna sa PRODAVCEM. EPonuda ne može da garantuje potpunu tačnost specifikacije i slika za Gorenje BO758ORAW ugradna rerna. Pre kupovine, podatke za Gorenje ugradna rerna BO758ORAW proverite na sajtu PROIZVOĐAČA.


BiH dobila iskrenu podršku Kine, imamo razloge da budemo optimisti\nMARIĆ: BiH dobila iskrenu podršku Kine, imamo razloge da budemo optimisti\nAmbasador Bosne i Hercegovine u Narodnoj Republici (NR) Kini Borislav Marić ocijenio je u intervjuu za Fenu u Pekingu da je, zahvaljujući proaktivnoj ulozi BiH u okviru Platforme "16+1" između Kine i 16 zemalja centralne i istočne Evrope, došlo do uvećane saradnje između BiH i ove najmnogoljudnije zemlje, i to\nAmbasador Bosne i Hercegovine u Narodnoj Republici (NR) Kini Borislav Marić ocijenio je u intervjuu za Fenu u Pekingu da je, zahvaljujući proaktivnoj ulozi BiH u okviru Platforme "16+1" između Kine i 16 zemalja centralne i istočne Evrope, došlo do uvećane saradnje između BiH i ove najmnogoljudnije zemlje, i to u oblastima energetike, infrastrukture, obrazovanja, turizma…\nPodsjetio je na Sarajevo Business Forum (SBF), gdje je kinesku delegaciju, koja je brojila više od 150 biznismena, predvodio ministar iz NR Kine Ning Jizhe, kao izaslanik premijera Kine te kao zamjenik predsjednika Komisije za razvoj i reformu u Vladi NR Kine. Kako je rekao, posjeta kineske delegacije bila je daleko najuspješnija u odnosu na ostale delegacije, ne zato što druge nisu bile vrijedne već što je kineska delegacija bila predstavljena velikim brojem poslovnih ljudi iz respektabilnih kompanija, uz podršku vlasti Kine. - To je rezultat rada Ambasade BiH u Kini zadnjih nekoliko godina, jer smo prepoznali interes BiH da u okviru Platforme "16+1" krajnji rezultat bude "win-win" solucija, korisna i za Kinu i za BiH - kazao je Marić.\nNapomenuo je da je uz SBF-a, čiji je moto bio "Jedna regija - jedna ekonomija", održan i samit 16 zemalja jugoistočne Evrope i Kine. Također je podsjetio da je u okviru prvog dana SBF-a potpisan veliki ugovor o izgradnji Bloka 7 Termoelektrane Tuzla (450 MW) sa kineskom kompanijom "Ge Zhou Ba", koja je učestvovala u izgradnji najveće hidrocentrale u svijetu kapaciteta 22.600 MW. Za BiH, naglašava ambasador, ovo je izuzetno zanačajno, jer će BiH morati početi poštovati standarde energetske zajednice Evropske unije (EU), što znači da postoji određeni vremenski rok do kada će Termoelektrana Tuzla morati biti završena. Dodao je da je rezultat potpisivanja ugovora sa "Ge Zhou Ba", bila finansijska podrška u iznosu od 722 miliona eura, što je najveća investicija u BiH u zadnjih 30 godina. - S ovim projektom dobit ćemo direktnih 10.000 radnih mjesta, ali i indirektnih, jer će biti angažirano mnogo podizvođača, pošto ova kineska kompanija inače angažira što više lokalnih kompanija - pojasnio je. Napomenuo je i to da je Ambasada BiH u Kini organizirala tri uspješne posjete na najvišem nivou. U septembru prošle godine, predsjedavajući Predsjedništva BiH Dragan Čović susreo se s predsjednikom NR Kine Xi Jinpingom, povodom obilježavanja 70. godina pobjede nad fašizmom i japanskom agresijom.\n- To je bio prvi bilateralni sastanak između predsjednika NR Kine i predsjedavajućeg predsjedništva BiH - istakao je Marić. Također, u novembru prošle godine, Predsjedavajući Vijeća ministara BiH Denis Zvizdić boravio je u NR Kini, gdje je učestvovao na 4. Samitu 16 premijera zemalja centralne i istočne Evrope. Ove godine, predsjedavajući Doma naroda Parlamentarne skupštine BiH (PSBiH) Ognjen Tadić, zamjenik predsjedavajućeg Safet Softić i predsjedavajuća Kluba hrvatskih delegata u Domu naroda PSBiH Ljilja Zovko također su boravili u posjeti NR Kini. Visoku delegaciju Doma naroda PSBiH primio je predsjedavajući Šangajskog komiteta Svekineske narodne političke konsultativne konferencije Wu Zhiming, a ova posjeta, naglasio je Marić, ocijenjena je u medijima kao vrlo uspješna te istaknuta kao prava parlamentarna saradnja.\nMarić je naglasio da je BiH, kao proaktivna zemlja u okviru Platforme "16+1", dobila iskrenu podršku NR Kine na više kolosijeka. - Dobili smo podršku za projekte koje smo kandidirali i za koje su respektabilne kineske kompanije zainteresirane, kao što su projekti u oblasti infrastrukture, uključujući koridor 5c te još neke autoputeve u Republici Srpskoj i Federaciji BiH - naveo je. Osim navedenih, naveo je i Termelektranu Banovići, Tunel Prenj, autoput prema Mostaru, autoput Banja Luka - Prijedor, sa krakom ka autoputu u Hrvatskoj, kao i rekonstrukcije željezničkih pruga te istakao da je sada potrebno završiti administrativni dio posla, gdje je ambasada BiH u Kini aktivno uključena. Također, dodao je, namjeravaju imati proaktivnu ulogu u okviru inicijative koju je sačinio predsjednik NR Kine, a to je "Jedan pojas - jedan put", koji se naziva novim "Putem svile".\n- Ta inicijativa, za sada, obuhvata oko 70 država, uključujući i BiH, sa koncepcijom rada na izradi dva puta, kopnenog i morskog. Ova bi inicijativa trebala obezbijediti bolju ekonomsku saradnju te bolju saradnju na polju kulture, ekonomije, obrazovanja… - smatra Marić, dodajući da sve to zajedno treba stvoriti front u smislu borbe protiv terorizma, "jer ako se ljudi bolje razumiju, onda će se lakše izboriti sa tim zlom". Govoreći o hidropotencijalu BiH kazao je da smo mala zemlja, ali da je naš ukupni kapacitet 5.000 MW te kada se poredi veličina zemlje sa tom količinom MW, BiH je prva u Evropi. - Moramo to iskoristiti, jer to je krucijalno za BiH. Dobit ćemo novu materijalnu vrijednost, a time automatski dobijamo šansu da stvaramo nova radna mjesta - smatra ambasador BiH u NR Kini. Naveo je Termoelektranu Stanari u RS-u kao primjer gdje BiH to dobro koristi, gdje radove izvodi respektabilna kineska kompanija, koja je rame uz rame sa "Siemensom", kada je u pitanju proizvodnja turbina.\n- To znači, imajući u vidu obaveze BiH prema energetskoj zajednici EU, da ćemo moći odgovoriti na izazove kada je u pitanju stepen zagađenja, emisija štetnih gasova te stepen iskorištenja - naglašava ambasador, dodajući da kineske kompanije mogu postići kvalitet i standarde koji se traže od BiH, kao zemlje koja će možda slijedeće godine postati kandidat za članstvo u EU. U razgovoru za Fenu ambasador BiH u NR Kini također je podsjetio da je "već usvojena izgradnja željeznice od Budimpešte do Beograda". - BiH se tu već uključila, s namjerom da se napravi jedan krak prema Sarajevu, što su Kinezi objeručke prihvatili. BiH kao zemlja koja se prostire na 51.200 km2 suviše je mala da bismo dobili prioritet, ali ako se udružimo s ciljem da se od Beograda jedan krak željeznice pruži prema moru, svi dobijamo - istakao je. Po njegovim riječima, važno je naglašavati da je BiH spremna za regionalnu saradnju, na kojoj treba insistirati da bismo bili interesantni kineskim kompanijama, koje će u slučajevima izgradnje željezničkih pruga i autoputeva vidjeti da tu postoji perspektiva i da se to isplati. Zaključio je da, imajući u vidu sve navedeno, "imamo realne razloge da budemo optimisti".\nSledeća ⇨ Dozvolu za izvoz u Kinu dobile četiri slovenske mljekare\nPrethodna ⇦ Kineski MCC u Hrvatskoj otvara ured za regiju


Svet - ukratko... Nikaragva priznala J. Osetiju i Abhaziju\nPredsednik Nikaragve Danijel Ortega Saavedra je u sredu izjavio da je njegova vlada priznala nezavisnost Južne Osetije i Abhazije, prenosi ruska agencija Interfaks.\n„Mi u potpunosti delimo poziciju ruske vlade da oružana konfrontacija u tom delu sveta može biti zaustavljena dijalogom“, izjavio je Ortega ovom prilikom obraćanja vojnicima povodom 29-godišnjice osnivanja moderne nikaragvanske vojske. Delove ovog govora je takođe prenela i španska agencija EFE. Istom prilikom, Ortega je takođe kritikovao i zemlje „globalnog kapitalizma“ koje „ne samo troše kolosalne sume novca“ na ratove u Iraku i Avganistanu, već i ulažu sredstva u NATO kako bi stvorili „vojni krug“ oko Rusije.\nOrteginu izjavu o priznanju je takođe preneo i nikaragvanski list La Prensa.\nNASA traži vanzemaljce\nAmerička agencija za aeronautiku i istraživanje kosmosa (NASA) planira da se pozabavi i traganjem za vanzemaljcima. Radi ovoga, NASA je objavila da će stipendirati one istraživače koji tragaju za životom na planetama izvan Sunčevog sistema.\nStipendije će nositi ime Karla Sagana, jednog od osnivača Američkog planetarnog društva, čuvenog astrofizičar i popularizatora kosmičkih istraživanja. Moći će da ih dobiju samo naučnici koji imaju najmanje zvanje magistra, a na raspolaganju će im biti i podaci koje NASA bude dobijala pomoću kosmičkog teleskopa „Kepler“.\nReč je o aparatu poslednje generacije koji je u stanju da istovremeno „prati“ do sto hiljada zvezda, a biće lansiran u kosmos tokom 2009. godine.\nNovčani deo stipendije biće 60.000 dolara i dodeljivaće se četiri ili pet svake godine.\nNaučnici trenutno znaju za više od 300 planeta na kojima može postojati život, a nalaze se u 246 različitih planetarnih sistema. Na koliko njih može postojati život, to je pitanje dugih istraživanja, ali smo uvereni da će nauka 21. veka na njega dati odgovor - izjavio je jedan od funkcionera NASA, Čarls Bejkmen.


Vulin: Od Srbije se neće praviti koncentracioni logor\nOn je novinarima rekao da izbjeglice u Srbiji ne žele da ostanu i podvukao da vlada ne može i neće od Srbije da pravi koncentracioni logor, ali da je na njoj da migrante tokom zime zbrine, zaštiti, sačuva.\n"Da se ničije dijete ne smrzne i da ničije dijete ne ostane u parku. To je naš posao i to ćemo raditi. Vi ste čuli (predsjednika EK Žan-Klod) Junkera koji je govorio o privremenim prihvatnim kapacitetima. Dakle, nema trajnog ostajanja", rekao je Vulin.\n"Nije to nešto što zavisi od mene i vas. To su ljudi koji ne žele da ostanu u Srbiji, ne žele da budu skoro nigdje, osim u Njemačkoj, Švedskoj, Austriji, zemljama koje nisu na Balkanu", kazao je ministar.\nVulin je naveo da, što se tiče privremenih kapaciteta, to će se još vidjeti, jer je skoro završen prihvatni centar u Adaševcima, koji je nekad bio motel.\n"U Principovcu, to je bivša bolnica. Sve što smatramo da je zgodno, da može da se iskoristi, bez velikih troškova i brzo da se uradi, dolazi u obzir. Takođe je važno da je na ruti kretanja migranata", zaključio je Vulin.


Zidan: Ovo je tako lepo, želim da nastavimo : Nadlanu.com\nZidan: Ovo je tako lepo, želim da nastavimo\nObjavljeno 3. jul 2006. / 10:16:24\nFRANKFURT, 2. jula 2006. (Beta-Rojters) - Kreator igre Francuske, Zinedin Zidan, rekao je da je njegov tim odigrao sjajno u večerašnjoj pobedi nad svetskim prvakom Brazilom u četvrtfinalu Svetskog prvenstva u Nemačkoj.\n"Trebala nam je velika utakmica i to smo i uradili. Znali smo da moramo da budemo u dobroj kondiciji i bili smo", rekao je Zidan novinarima posle pobede od 1:0.\n"Vodili smo veliku borbu za zasluženu pobedu. Sada ćemo pokušati da izborimo mesto u finalu. Ne želimo sada da se zaustavljamo. Ovo je tako lepo, želimo da nastavimo", dodao je Zidan, koji će okončati karijeru posle ovog turnira.\nStrelac pobedonosnog gola Tijeri Anri takođe je ocenio da je pobeda bila zaslužena.\n"Igrali smo dobro. Nismo nikom ništa ukrali. Imali smo taktički plan i on je savršeno proradio. Želeli smo svima da pokažemo posle onog što se desilo pre četiri godine da nismo đubre od ekipe", rekao je Anri.\nFrancuska je na prošlom Mundijalu ispala posle prvog kruga, bez postignutog gola.\nSelektor Remon Domenek imao je samo reči hvale za svoj tim, koji su skoro svi pre turnira otpisivali kao prestar.\n"Bilo je izuzetno. Nekada ne postoje reči da opišu ono što osećate. Uklizavao sam s njima, šutirao sam s njima. 'Starci' su i dalje tu", rekao je Domenek.\n"Trikolori" će u polufinalu igrati protiv Portugala, ali selektor ne želi sada da razmišlja o tome.\n"Portugal neće biti lak protivnik, ali ne želim sada da razmišljam o tome, pustite me da uživam u pobedi. Jedino fudbal može da vam priredi ovako lepe trenutke", rekao je Domenek.\nPolufinalnu utakmicu sa Portugalom, Francuska igra u sredu u Minhenu.


Srbiju volimo - U Hramu svetog Save izložba o Romanovima\nU Hramu svetog Save izložba o Romanovima\nIzložba "Četiri veka doma Romanovih - buđenje sećanja" biće otvorena u kripti Hrama svetog Save u Beogradu u petak u 12 sati, povodom 400. godišnjice osnivanja ruske carske dinastije Romanov, najavili su organizatori.\nPostavka se sastoji od bloka istorijskih fotografija zvaničnog fotografa carskog dvora Karla Bule, od originalnih snimaka i reprodukcija, kopija umetničkih slika, grafika i drugih ilustrativnih materijala o Romanovima.\nKako se u najavi navodi, izložba je koncipirana kao skup vizuelnih beleški koje ukazuju na činjenicu da je vladavina Romanovih ostavila dubok trag u istoriji Rusije i čitavog sveta.\nIzložbu organizuje Društvo za podizanje Hrama svetog Save, a postavka će biti otvorena za posetioce od 17. do 30. jula 2015. godine.\nU DOMU sindikata će 16, 17, i 18. maja biti održan muzički festival „Proleće u Beogradu", pod medijskim pokroviteljstvom „Večernjih novosti". Prvo veče - „Evergrin parada", revijalnog je karaktera, sutradan je na programu tamičenje kompozicija zabavne i pop muzike, dok će poslednji dan biti posvećen dečjim pesmama. Kompozitor, dirigent i umetnički ...


ponedeljak 22. jun 2009.\nPali „orlovi“U drugoj utakmici drugog vikenda Svetske lige za odbojkaše Južna Koreja je u nedelju ujutru po našem vremenu u gradu Džeondžu savladala reprezentaciju Srbije sa 3:0 (25:22, 28:26, 25:22). Dan ranije u prvoj utakmici drugog vikenda najbolji srpski odbojkaši savladali su Južnu Koreju sa 3:1, tako da posle\nZauvekVest da bi Nikola Lončar mogao da zameni Duška Vujoševića na klupi\nPartizana uzburkala je košarkašu javnost. Međutim, informaciju koju je\nplasirao internet sajt „Sportal“, sportski direktor „crno-belih“ Dragan\nTodorić je nazvao nebulozom. Prema pisanju „Sportala“, uprava srpskog\nšampiona namerava da pripremi\nKriv zbog uspehaRukometna reprezentacija Srbije uspela je da se plasira na Evropsko prvenstvo u Austriji naredne godine, ali „orlovi“ će na to takmičenje putovati bez selektora Jovice Cvetkovića. Prema njegovim rečima, na takav potez se odlučio zbog nekorektnosti čelnika Rukometnog saveza Srbije koji nisu ispunili svoj deo obaveza\nBelvil otvorio kapijeUniverzitetsko selo „Belvil“, u kojem će tokom 25. letnje Univerzijade\nbiti smešteno više od 9.000 učesnika, u potpunosti je spremno za\npočetak te sportske manifestacije, izjavio je direktor objekata\nUniverzijade Beograd i rukovodilac sportskog sela Ranko Tepavčević. On\nkaže da će u sportskom selu biti smešteno Kompletan tekst\nSve ili ništaOptimizam ne napušta „orliće“ iako u prve dve utakmice u Grupi A, protiv Italije i Belorusije, nisu postigli ni gol, dok su njihovi sutrašnji protivnici Šveđani izrešetali mrežu Belorusa 5:1. Domaćin je u boljoj poziciji, te mu je sutra u Malmeu dovoljan i bod da ispuni cilj\nBeli Tajson na poduUkrajinac Vladimir Klicko odbranio je titulu svetskog prvaka u\nverzijama IBF i VBO savladavši u subotu tehničkim nokautom Ruslana\nČagajeva. Uzbekistanac je tako nakon 25 pobeda i jednog nerešenog\nishoda konačno zabeležio i prvi poraz u karijeri i to pred 61.000\ngledalaca na stadionu Šalkea u Gelzenkirhenu\nNarod protiv ZvezdeAko je verovati anketi Tanjuga, većina građana smatra da država ne treba da pomogne fudbalskom klubu Crvena zvezda. Od ukupno 575 ispitanika, na pitanje „treba li država da pomogne FK Crvena zvezda“, njih 457 (79,48 odsto) odgovorilo je odrečno, dok se za potvrdan odgovor opredelilo njih 107 (18,61 odsto)\nMiš beli sreću deliFudbaleri šampiona Srbije, beogradskog Partizana, saznaće danas na žrebu u Nionu ime rivala u drugom kolu kvalifikacija za Ligu šampiona. „Crno-beli“ će biti povlašćeni, a potencijalni rivali su im: Bohemijan (Republika Irska), Zrinjski (BiH), Debrecin (Mađarska), VIT (Gruzija), Šerif (Moldavija), Đorče Petrov


Google Fortunetelling nije ono što biste očekivali - National Geographic Srbija\nMeđutim, umesto da dobijete odgovor na pitanje koje ste postavili, http://betagoogle.com/ će vas odvesti na novu stranicu, na kojoj ćete otkriti da je sajt lažan i pročitati sledeću poruku:\n„Naravno da ne možemo da predvidimo budućnost! Ali 60 miliona izbeglica se svakog dana zapita ima li uopšte budućnost. Zato smo upotrebili lažni 'Guglov' sajt da vam privučemo pažnju jer ste očigledno zainteresovani za sopstvenu budućnost. Molimo vas, odvojte trenutak da razmislite o njihovoj budućnosti.“\nIako u imenu ima reč Google, ovaj interesantan način podizanja svesti o izbegličkoj krizi nije ni na koji način povezan s kompanijom Google Inc, već domen pripada jednoj holandskoj političkoj partiji.\nsirija Gugl sirija Internet izbeglice Azilanti Migranti Rat Rat


DODIK: Ekonomske posljedice Putinove odluke po BiH – Banjaluka24\nSrpski član Predsjedništva BiH Milorad Dodik ocijenio je danas da je nastupila nova era nakon stupanja na snagu zahtjeva Ruske Federacije da robu više ne prodaje za dolare i istakao da posljedice takve odluke po ekonomiju u BiH nisu male.\nDodik je novinarima nakon sjednice Predsjedništva BiH izjavio da će dolar koji je do sada bio neprikosnovena svjetska moneta sigurno biti održan u nekom obliku, ali će se očigledno sada pojavljivati transferi između država ili grupe država u lokalnim valutama.\n„Očigledno je da će biti praksa da se izbjegne dolar kao sredstvo finansijskog obračuna. To nama predstavlja veći problem i kako ćemo se ponašati prema tome“, rekao je srpski član Predsjedništva BiH.\nOn je napomenuo da se ne traže nikakva rješenja, kao i da se u BiH inače ne može doći ni do kakvog rješenja. „Ovo je teško i zanimljivo vrijeme, a ključno pitanje jeste očuvati mir svih naših dana i života“, kaže Dodik.